open-index/open-wikipedia-markdown huggingface dataset:
7 വിമൻ

**7 വിമൺ** 1966-ൽ ജോൺ ഫോർഡ് സംവിധാനം ചെയ്ത് ആൻ ബാൻക്രോഫ്റ്റ്, സ്യൂ ലിയോൺ, മാർഗരറ്റ് ലെയ്‌ടൺ, ഫ്ലോറ റോബ്‌സൺ, മിൽഡ്‌റെഡ് ഡന്നോക്ക്, ബെറ്റി ഫീൽഡ്, അന്ന ലീ എന്നീ താരങ്ങൾക്കൊപ്പം എഡ്ഡി ആൽബർട്ട്, മൈക്ക് മസുർക്കി, വുഡി സ്ട്രോഡ് എന്നിവരും അഭിനയിച്ച പനാവിഷൻ നാടകീയ ചലച്ചിത്രമാണ്. നോറ ലോഫ്റ്റ്സിന്റെ "*ചൈനീസ് ഫിനാലെ*" എന്ന ചെറുകഥയെ അടിസ്ഥാനമാക്കി ജാനറ്റ് ഗ്രീൻ, ജോൺ മക്കോർമിക്ക് എന്നിവർ തിരക്കഥയെഴുതിയ ഈ ചിത്രം മെട്രോ-ഗോൾഡ്വിൻ-മേയറിനുവേണ്ടി ബെർണാഡ് സ്മിത്തും ജോൺ ഫോർഡും ചേർന്നാണ് നിർമ്മിച്ചത്. ചിത്രത്തിൻറെ സംഗീതം എൽമർ ബേൺസ്റ്റൈനും ഛായാഗ്രഹണം ജോസഫ് ലാഷെല്ലുമാണ് നിർവ്വഹിച്ചത്. 53 വർഷത്തെ കരിയർ അവസാനിപ്പിച്ചുകൊണ്ട് ഫോർഡ് സംവിധാനം ചെയ്ത അവസാനത്തെ ഫീച്ചർ ചിത്രമായിരുന്നു ഇത്.

## അവലംബം

വർഗ്ഗം:1966-ൽ പുറത്തിറങ്ങിയ ചലച്ചിത്രങ്ങൾ
ജോൺ ഫോർഡ്

**ജോൺ മാർട്ടിൻ ഫീനി** (ജീവിതകാലം: ഫെബ്രുവരി 1, 1894 - ഓഗസ്റ്റ് 31, 1973) ജോൺ ഫോർഡ് എന്നറിയപ്പെടുന്ന ഒരു അമേരിക്കൻ ചലച്ചിത്ര സംവിധായകനും നാവിക ഉദ്യോഗസ്ഥനുമായിരുന്നു. *സ്റ്റേജ്‌കോച്ച്* (1939), *ദി സെർച്ചേഴ്‌സ്* (1956), *ദി മാൻ ഹൂ ഷോട്ട് ലിബർട്ടി വാലൻസ്* (1962), തുടങ്ങിയ വെസ്റ്റേൺ രീതിയിലുള്ള ചിത്രങ്ങളോടൊപ്പം ഇരുപതാം നൂറ്റാണ്ടിലെ ക്ലാസിക് അമേരിക്കൻ നോവലായ *ദി ഗ്രേപ്‌സ് ഓഫ് വ്രാത്ത്* (1940) പോലെയുള്ളവയെ ആസ്പദമാക്കിയുള്ള ചിത്രങ്ങളുടെ പേരിൽ അദ്ദേഹം പ്രശസ്തനാണ്. മികച്ച സംവിധായകനുള്ള നാല് റെക്കോർഡ് വിജയങ്ങൾ ഉൾപ്പെടെ ആറ് അക്കാദമി അവാർഡുകൾ അദ്ദേഹത്തിന് ലഭിച്ചു.

50 വർഷത്തിലധികം നീണ്ട കരിയറിൽ, 140-ലധികം സിനിമകൾ സംവിധാനം ചെയ്തിട്ടുള്ള (അദ്ദേഹത്തിന്റെ മിക്ക നിശ്ശബ്ദ സിനിമകളും ഇപ്പോൾ നഷ്ടപ്പെട്ടിട്ടുണ്ട്) അദ്ദേഹം തൻറെ തലമുറയിലെ ഏറ്റവും പ്രധാനപ്പെട്ടതും സ്വാധീനമുള്ളതുമായ ചലച്ചിത്ര നിർമ്മാതാക്കളിൽ ഒരാളായി പരക്കെ കണക്കാക്കപ്പെടുന്നു. ഫോർഡിന്റെ പ്രവർത്തനങ്ങളെ വളരെയധികം ബഹുമാനിച്ചിരുന്ന അദ്ദേഹത്തിന്റെ സഹപ്രവർത്തകരിൽ അകിര കുറൊസാവ, ഓർസൺ വെല്ലസ്, ഇംഗ്‌മർ ബർഗ്‌മാൻ എന്നിവരും എക്കാലത്തെയും മികച്ച സംവിധായകരിൽ ഒരാളായി അദ്ദേഹത്തെ വിശേഷിപ്പിച്ചിരുന്നു.

## അവലംബം
സൂസൻ പ്ലെഷെറ്റ്

**സൂസൻ പ്ലെഷെറ്**റ് (ജീവതകാലം: ജനുവരി 31, 1937 - ജനുവരി 19, 2008) ഒരു അമേരിക്കൻ നാടക, ചലച്ചിത്ര, ടെലിവിഷൻ, ശബ്ദ നടിയായിരുന്നു. തിയേറ്ററിലൂടെ തന്റെ കരിയർ ആരംഭിച്ച പ്ലെഷെറ്റ് 1950 കളുടെ അവസാനത്തിൽ സിനിമകളിൽ പ്രത്യക്ഷപ്പെടാൻ തുടങ്ങുകയും പിന്നീട് *റോം അഡ്വഞ്ചർ* (1962), ആൽഫ്രഡ് ഹിച്ച്‌കോക്കിന്റെ *ദി ബേർഡ്സ്* (1963), *സ്പിരിറ്റഡ് എവേ* (2001) തുടങ്ങിയ പ്രമുഖ സിനിമകളിൽ പ്രത്യക്ഷപ്പെടുകയും ചെയ്തു. പിന്നീട് വിവിധ ടെലിവിഷൻ പ്രൊഡക്ഷനുകളിൽ പ്രത്യക്ഷപ്പെടാൻ തുടങ്ങിയ അവർ പലപ്പോഴും അതിഥി വേഷങ്ങളിലും പ്രത്യക്ഷപ്പെട്ടതോടൊപ്പം 1972 മുതൽ 1978 വരെ ദി ബോബ് ന്യൂഹാർട്ട് ഷോയിൽ എമിലി ഹാർട്ട്ലി എന്ന കഥാപാത്രമായി അഭിനയിക്കുകയും ഇത് നിരവധി എമ്മി അവാർഡ് നാമനിർദ്ദേശങ്ങൾ ലഭിക്കുന്നതിന് കാരണമാകുകയും ചെയ്തു.

## Filmography

### Feature films

### Television films

## അവലംബം

വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:ജനുവരി 31-ന് ജനിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:ജനുവരി 19-ന് മരിച്ചവർ
വർഗ്ഗം:2008-ൽ മരിച്ചവർ
ബെറ്റി ഫീൽഡ്

**ബെറ്റി ഫീൽഡ്** ഒരു അമേരിക്കൻ ചലച്ചിത്ര, നാടക നടിയായിരുന്നു.

## ആദ്യകാലം
മസാച്യുസെറ്റ്സിലെ ബോസ്റ്റണിൽ ജോർജ്ജിന്റെയും കാതറിൻ (ലിഞ്ച്) ഫീൽഡിന്റെയും മകളായി ബെറ്റി ഫീൽഡ് ജനിച്ചു. 15 വയസ്സ് തികയുന്നതിന് മുമ്പ് അഭിനയിക്കാൻ തുടങ്ങിയ അവർ, ഹൈസ്കൂളിൽ നിന്ന് ബിരുദം നേടിയ ഉടൻ തന്നെ സ്റ്റോക്ക് തിയേറ്ററിൽ ചേർന്നു. ന്യൂയോർക്ക് നഗരത്തിലെ അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ അവർ പങ്കെടുത്തു. ബെറ്റി ഫീൽഡിനെ കണ്ടെത്തിയത് നിർമ്മാതാവും സംവിധായകനുമായിരുന്ന ജോർജ്ജ് ആബട്ടാണ്.

## നാടകവേദി
1934-ൽ ലണ്ടൻ സ്റ്റേജിൽ ഹൊവാർഡ് ലിൻഡ്സെയുടെ *ഷീ ലവ്സ് മി നോട്ട്* എന്ന നാടകത്തിലൂടെ ഫീൽഡ് തന്റെ അഭിനയ ജീവിതം ആരംഭിച്ചു. അതിന്റെ അവതരത്തെത്തുടർന്ന് അമേരിക്കയിലേക്ക് മടങ്ങിപ്പോയ അവർ നിരവധി നാടകങ്ങളിൽ പ്രത്യക്ഷപ്പെടുകയും തുടർന്ന് 1939-ൽ സിനിമയിൽ അരങ്ങേറ്റം കുറിക്കുകയും ചെയ്തു.

ഫീൽഡിന്റെ ബ്രോഡ്‌വേ അംഗീകാരങ്ങളിൽ പേജ് മിസ് ഗ്ലോറി (1934), റൂം സർവീസ് (1937), ഏഞ്ചൽ ഐലൻഡ് (1937), ഇഫ് ഐ ആർ യു (1938), വാട്ട് എ ലൈഫ് (1938), ദി പ്രിംറോസ് (1939), റിംഗ് ടു (1939)  ടു ഓൺ ആൻ ഐലൻഡ് (1940), ഫ്ലൈറ്റ് ടു ദ വെസ്റ്റ് (1940), എ ന്യൂ ലൈഫ് (1943), ദി വോയ്സ് ഓഫ് ദ ടർട്ടിൽ (1943), ഡ്രീം ഗേൾ (1945), ദി റാറ്റ് റേസ് (1949), നോട്ട് ഫോർ ചിൽഡ്രൺ (1951), ദി ഫോർപോസ്റ്റർ (1951), ദി ലേഡീസ് ഓഫ് ദി കോറിഡോർ (1953), ഫെസ്റ്റിവൽ (1955), ദി വാൾട്ട്സ് ഓഫ് ദ ടോറെഡോർസ് (1958), എ ടച്ച് ഓഫ് ദി പൊയറ്റ് (1958), എ ലോസ് ഓഫ് റോസസ് (1959), സ്ട്രേഞ്ച് ഇന്റർലൂഡ് (1963), വേർ ഈസ് ഡാഡി? (1966), ഓൾ ഓവർ (1971) എന്നിവ ഉൾപ്പെടുന്നു. 1971-ൽ ലിങ്കൺ സെന്റർ ഫോർ ദി പെർഫോമിംഗ് ആർട്‌സിൽ മൂന്ന് നാടകങ്ങളിലായിരുന്നു അവരുടെ അവസാന ഘട്ട പ്രകടനങ്ങൾ.

## അവലംബം
മാർഗരറ്റ് ലെയ്‌ടൺ

**മാർഗരറ്റ് ലെയ്‌ടൺ**, CBE (ജീവിതകാലം: 26 ഫെബ്രുവരി 1922 - 13 ജനുവരി 1976) നാടകരംഗത്തും ടെലിവിഷനിലും സിനിമയിലും സജീവമായിരുന്ന ഒരു ഇംഗ്ലീഷ് നടിയായിരുന്നു. അനറ്റോൾ ഡി ഗ്രൻവാൾഡിന്റെ *ദി വിൻസ്‌ലോ ബോയ്* (1948) എന്ന സിനിമ അവരുടെ മികച്ച ചലച്ചിത്ര പ്രകടനങ്ങളിൽ (ആദ്യം ക്രെഡിറ്റ് ചെയ്യപ്പെട്ട അരങ്ങേറ്റ സിനിമ) ഉൾപ്പെടുന്നു. *ദ ഗോ-ബിറ്റ്വീൻ* (1971) എന്ന ചിത്രം, സഹവേഷത്തിൽ മികച്ച നടിക്കുള്ള ബാഫ്റ്റ അവാർഡ് നേടിയതോടൊപ്പം മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും ചെയ്തു.

## അവലംബം
വെനീറിയോളജി

ലൈംഗികബന്ധത്തിലൂടെ പകരുന്ന രോഗങ്ങളുടെ (എസ്.ടി.ഡി.) പഠനവും ചികിത്സയുമായി ബന്ധപ്പെട്ട ഒരു വൈദ്യശാസ്ത്ര ശാഖയാണ് **വെനീറോളജി** എന്നും അറിയപ്പെടുന്ന **വെനീറിയോളജി**. സ്നേഹം, സൗന്ദര്യം, ഫെർട്ടിലിറ്റി എന്നിവയുമായി ബന്ധപ്പെട്ട റോമൻ ദേവതയായ വീനസിൽ നിന്നാണ് ഇതിന് ഈ പേര് ലഭിച്ചത്. വെനീറിയോളജിയിൽ സ്പെഷ്യലൈസ് ചെയ്ത ഒരു ഡോക്ടറെ **വെനീറിയോളജിസ്റ്റ്** എന്ന് വിളിക്കുന്നു. ലോകത്തിന്റെ പല മേഖലകളിലും, ഈ സ്പെഷ്യാലിറ്റി സാധാരണയായി ഡെർമറ്റോളജിയുമായി സംയോജിപ്പിച്ചിരിക്കുന്നു.

ലൈംഗിക രോഗങ്ങളുടെ രോഗകാരികളിൽ ബാക്ടീരിയ, വൈറൽ, ഫംഗസ്, പരാന്നഭോജികൾ എന്നിവ ഉൾപ്പെടുന്നു. എച്ച്ഐവി അണുബാധ, സിഫിലിസ്, ഗൊണോറിയ, കാൻഡിഡിയസിസ്, ഹെർപ്പസ് സിംപ്ലക്സ്, ഹ്യൂമൻ പാപ്പിലോമ വൈറസ് അണുബാധ, സ്കാബീസ് എന്നിവയാണ് പ്രധാനപ്പെട്ട ചില രോഗങ്ങൾ. ചാൻക്രോയ്ഡ്, ലിംഫോഗ്രാനുലോമ വെനെറിയം, ഗ്രാനുലോമ ഇൻഗ്വിനാലെ, ഹെപ്പറ്റൈറ്റിസ് ബി, സൈറ്റോമെഗലോവൈറസ് അണുബാധ എന്നിവയാണ് ഈ മേഖലയുടെ പരിധിയിൽ വരുന്ന മറ്റ് ലൈംഗികബന്ധത്തിലൂടെ പകരുന്ന അണുബാധകൾ.

ഇന്ത്യയിൽ, വെനീറിയോളജിസ്റ്റുകളുടെ ഔപചാരിക പരിശീലനം 1910-ൽ ആരംഭിച്ചു, ഇത് സാമ്രാജ്യത്തിലുടനീളം മൈക്രോസ്കോപ്പിയും സീറോളജിയും പൊതുവായ ഉപയോഗത്തിലേക്ക് വരാൻ കാരണമായി. ഇതിനുമുമ്പ്, ആദ്യകാല സിഫിലിസിന്റെ പല കേസുകളും ഒന്നുകിൽ ചാൻക്രോയിഡ് ആണെന്ന് രോഗനിർണ്ണയം ചെയ്യപ്പെട്ടു അല്ലെങ്കിൽ മൊത്തത്തിൽ വിട്ടു പോയിരുന്നു. ഒരു രോഗനിർണ്ണയത്തിലേക്ക് വരാൻ, സംശയാസ്പദമായ ചില കേസുകൾ ചിലപ്പോൾ ദ്വിതീയ സിഫിലിസ് വരുന്നുണ്ടോ എന്നറിയാൻ ചികിത്സിക്കാതിരുന്നിട്ടുണ്ട്.

## അഞ്ച് ക്ലാസിക്കൽ ലൈംഗിക രോഗങ്ങൾ
ഇരുപതാം നൂറ്റാണ്ടിന്റെ തുടക്കത്തിൽ, വെനീറിയോളജി അഞ്ച് ക്ലാസിക്കൽ വെനീറിയൽ രോഗങ്ങളെ മാത്രമായിരുന്നു പരിഗണിച്ചിരുന്നത്. ഗൊണോറിയ, സിഫിലിസ്, ചാൻക്രോയ്ഡ്, ലിംഫോഗ്രാനുലോമ വെനീറിയം, ഗ്രാനുലോമ ഇൻഗ്വിനാലെ (ഡോനോവനോസിസ്) എന്നിവയായിരുന്നു ആ അഞ്ച് രോഗങ്ങൾ. ഇരുപതാം നൂറ്റാണ്ടിന്റെ ആദ്യ ദശകത്തിൽ വൈറസുകളെക്കുറിച്ച് നന്നായി മനസ്സിലാക്കിയിരുന്നില്ലെന്നാണ് വൈറോളജിയുടെ ചരിത്രം കാണിക്കുന്നത്.

## അവലംബം


## പുറം കണ്ണികൾ

* EADV - യൂറോപ്യൻ അക്കാദമി ഓഫ് ഡെർമറ്റോളജി ആൻഡ് വെനീറിയോളജി
* യൂറോപ്യൻ അക്കാദമി ഓഫ് ഡെർമറ്റോളജി ആൻഡ് വെനീറിയോളജി

വർഗ്ഗം:വൈദ്യശാസ്ത്രശാഖകൾ
സ്റ്റാർയി സാംബിർ

**സ്റ്റാർയി സാംബിർ** സാംബിർ (, പോളിഷ്: സ്റ്റാറി സാംബോർ, സ്റ്റാറേമിയാസ്റ്റോ, സ്റ്റാർ മിയാസ്റ്റോ) പോളണ്ട് അതിർത്തിയോട് ചേർന്ന് കിടക്കുന്നതും, പടിഞ്ഞാറൻ ഉക്രെയ്നിലെ ലിവിവ് ഒബ്ലാസ്റ്റിലെ സാംബിർ റയോണിൽ സ്ഥിതിചെയ്യുന്നതുമായ ഒരു നഗരമാണ്. ഉക്രെയ്നിലെ ഹ്രൊമദാകളിലൊന്നായ സ്റ്റാറി സാംബീർ നഗര ഹ്രൊമദയുടെ ഭരണകേന്ദ്രവും സ്റ്റാർയി സാംബീർ നഗരമാണ്. ഈ നഗരത്തിലെ ജനസംഖ്യ 2021 ൽ കണക്കാക്കിയതുപ്രകാരം ഏകദേശം 6,518 ആണ്.

## ചരിത്രം
നഗരം സ്ഥാപിച്ചതിന്റെ കൃത്യമായ തീയതി വ്യക്തമല്ല. പോളിഷ് ഭാഷയിൽ സാംബോർ എന്നറിയപ്പെടുന്ന സാംബീർ, ആദ്യമായി പരാമർശിക്കപ്പെട്ടത് 1378-ൽ രേഖകളിലാണ്. അക്കാലത്ത്, പോളണ്ട് രാജ്യത്തിലെ റുഥേനിയൻ വോയ്വോഡെഷിപ്പിന്റെ ഭാഗമായ പ്രെസെമിസ്ൽ ലാൻഡിന്റെ ഭാഗമായി കുലീന കുടുംബമായിരുന്ന ഹെർബർട്ട് കുടുംബത്തിന്റെ ഒരു സ്വകാര്യ നഗരമായിരുന്നു അത്. 1501-ൽ ഇവിടെ ഒരു റോമൻ കത്തോലിക്കാ പള്ളി തുറക്കുകയും 1553-ൽ സാംബീറിന് ഒരു പട്ടണമെന്ന പദവി ലഭിക്കുകയും ചെയ്തു. 1668-ൽ ഇവിടെ ഒരു ടൗൺ ഹാൾ നിർമ്മിക്കപ്പെടുകയും പതിനെട്ടാം നൂറ്റാണ്ടിന്റെ തുടക്കത്തിൽ പ്രാദേശിക പള്ളി പുനർനിർമ്മിക്കുകയും ചെയ്തു. 1772 വരെ (പോളണ്ടിന്റെ വിഭജനം വരെ), സാംബീർ നഗരം റുഥേനിയൻ വോയിവോഡെഷിപ്പിലെ പ്രെസെമിസ്ൽ ലാൻഡിൽ പെട്ട പ്രദേശമായി തുടർന്നു. 1772 മുതൽ 1918 അവസാനം വരെ, സാംബീർ ഓസ്ട്രിയൻ ഗലീഷ്യയിൽ ഉൾപ്പെട്ടിരുന്നു. 1880-ൽ, നഗര ജനസംഖ്യ 1,399 ഗ്രീക്ക്-കത്തോലിക്കുകളും 704 റോമൻ കത്തോലിക്കരും 1,377 ജൂതന്മാരും ഉൾപ്പെടെ 3,482 ആയിരുന്നു.

പോളിഷ്-ഉക്രേനിയൻ യുദ്ധസമയത്ത് സാംബീറിനെ പിടിച്ചെടുത്ത പോളണ്ട്, റിഗ സമാധാന കരാർ പ്രകാരം പട്ടണം കൈവശം വച്ചു. 1921-ലെ സെൻസസ് പ്രകാരം, 1,534 ജൂതന്മാർ ഉൾപ്പെടെ പട്ടണത്തിൽ 4,314 ജനസംഖ്യയുണ്ടായിരുന്നു. രണ്ടാം പോളിഷ് റിപ്പബ്ലിക്കിൻറെ കാലത്ത് ഇത്, ലിവോവ് വോയിവോഡ്ഷിപ്പിലെ (1932 വരെ) ഒരു കൗണ്ടിയുടെ ആസ്ഥാനമായിരുന്നു. 1939-ലെ പോളണ്ടിന്റെ അധിനിവേശത്തിനു ശേഷം ഈ പട്ടണം സോവിയറ്റ് യൂണിയൻറെ ഭാഗമായി. അതിലെ ജൂത നിവാസികൾ ഹോളോകോസ്റ്റിൽ കൊല്ലപ്പെട്ടു.

യുദ്ധാനന്തര കാലഘട്ടത്തിൽ, ശേഷിച്ച പോളിഷ് വംശീയ വിഭാഗങ്ങൾ പുറത്താക്കപ്പെട്ടു. അവരിൽ ഭൂരിഭാഗവും വീണ്ടെടുക്കപ്പെട്ട പ്രദേശങ്ങളിൽ സ്ഥിരതാമസമാക്കി. ഓപ്പറേഷൻ വിസ്റ്റുലയെ തുടർന്ന് ഉക്രേനിയക്കാരും പുനരധിവസിപ്പിക്കപ്പെട്ടു. 2020 ജൂലൈ 18 വരെ, സ്റ്റാർയി സാംബീർ നഗരം സ്റ്റാർയി സാംബിർ റയോണിന്റെ ഭരണ കേന്ദ്രമായി പ്രവർത്തിച്ചു. ഉക്രെയ്നിലെ ഭരണപരിഷ്കാരത്തിന്റെ ഭാഗമായി ലിവ് ഒബ്ലാസ്റ്റിന്റെ റയോണുകളുടെ എണ്ണം ഏഴായി പരിമിതപ്പെടുത്തുന്നതിന് 2020 ജൂലൈയിൽ റയോൺ നിർത്തലാക്കി. സ്റ്റാർയി സാംബിർ റയോൺ പ്രദേശം സംബീർ റയോണിൽ ലയിപ്പിച്ചു.

## അവലംബം

വർഗ്ഗം:ഉക്രൈനിലെ നഗരങ്ങൾ
ലൂയിസ് റെയ്നർ

**ലൂയിസ് റെയ്നർ** (, ; 12 ജനുവരി 1910 - 30 ഡിസംബർ 2014) ഒരു ജർമ്മൻ-അമേരിക്കൻ-ബ്രിട്ടീഷ് ചലച്ചിത്ര നടിയായിരുന്നു. ഒന്നിലധികം അക്കാദമി അവാർഡുകൾ നേടിയ ആദ്യത്തെ നടിയായിരുന്നു  അവർ. 105-ാം ജന്മദിനത്തിന് പതിമൂന്ന് ദിവസം മുമ്പുള്ള, അവരുടെ മരണസമയത്ത്, ഏറ്റവും കൂടുതൽ കാലം ജീവിച്ചിരുന്ന ഏക ഓസ്‌കാർ പരുസ്കാര സ്വീകർത്താവായിരുന്നു അവർ.

ഓസ്ട്രിയയിലെ പ്രമുഖ നാടക സംവിധായകൻ മാക്സ് റെയ്ൻഹാർഡിന്റെ ശിക്ഷണത്തിൽ 16-ആം വയസ്സിൽ ജർമ്മനിയിൽ റെയ്നർ തൻറെ അഭിനയ ജീവിതം ആരംഭിച്ചു. ഏതാനും വർഷങ്ങൾക്കുള്ളിൽത്തന്നെ, റെയ്ൻഹാർഡിൻറെ വിയന്ന നാടകസംഘത്തിലൂടെ ഒരു ശ്രദ്ധിക്കപ്പെട്ട ബെർലിൻ നാടക നടിയായി അവർ മാറി. അവളുടെ അഭിനയത്തിന്റെ ഗുണനിലവാരം നിരൂപകരുടെ മുക്തകണ്ഠമായ പ്രശംസ നേടി. ഓസ്ട്രിയയിലെയും ജർമ്മനിയിലെയും നാടകവേദികളിലും സിനിമകളിലും വർഷങ്ങളോളം അഭിനയിച്ചതിന് ശേഷം, മെട്രോ-ഗോൾഡ്വിൻ-മേയർ കമ്പനിയുടെ ടാലന്റ് സ്കൗട്ടുകൾ അവളെ കണ്ടെത്തുകയും, 1935-ൽ ഹോളിവുഡിൽ ഒരു മൂന്ന് വർഷത്തെ കരാറിൽ അവളെക്കൊണ്ട് ഒപ്പുവയ്പ്പിക്കുകയും ചെയ്തു. MGM-ന്റെ അക്കാലത്തെ ഒരു മുൻനിര വനിതാ താരത്തെ അനുമസ്മരിച്ചുകൊണ്ട് മറ്റൊരു ഗ്രെറ്റ ഗാർബോ ആയി അവൾ മാറിയേക്കുമെന്ന് നിരവധി ചലച്ചിത്ര നിർമ്മാതാക്കൾ പ്രവചിച്ചു.

അവളുടെ ആദ്യത്തെ അമേരിക്കൻ ചലച്ചിത്ര വേഷം 1935-ൽ പുറത്തിറങ്ങിയ *എസ്‌കേപേഡ്* എന്ന ചിത്രമായിരുന്നു. അടുത്ത വർഷം *ദി ഗ്രേറ്റ് സീഗ്‌ഫെൽഡ്* എന്ന സംഗീത പ്രധാനമായ ജീവചരിത്രത്തിൽ ഒരു സഹ വേഷം ലഭിക്കുകയും അതിൽ  പരിമിതമായ പ്രകടനങ്ങൾ മാത്രമാണ് ഉണ്ടായിരുന്നതെങ്കിലും അവളുടെ ഭാവോജ്ജ്വലമായ പ്രകടനം പ്രേക്ഷകരെ ആകർഷിക്കുകയും മികച്ച ഓസ്കാർ അവാർഡ് ലഭിക്കുകയും ചെയ്തു. സിനിമയിലെ അവളുടെ നാടകീയമായ ടെലിഫോൺ രംഗത്തിൻറെ പേരിൽ അവൾ പിന്നീട് "വിയന്നീസ് ടിയർഡ്രോപ്പ്" എന്ന് വിളിക്കപ്പെട്ടു. സ്റ്റുഡിയോയുടെ കടുത്ത വിയോജിപ്പ് ഉണ്ടായിരുന്നിട്ടും ചൈനയിലെ കഷ്ടപ്പാടുകളെക്കുറിച്ചുള്ള പേൾ എസ്. ബക്കിന്റെ നോവലിനെ ആസ്പദമാക്കി നിർമ്മിക്കപ്പെട്ട *ദി ഗുഡ് എർത്ത്* (1937) എന്ന സിനിമയിൽ ഒരു പാവപ്പെട്ട, സാധാരണ ചൈനീസ് കർഷക ഭാര്യയുടെ വേഷം ചെയ്യാനും തനിക്ക് കഴിയുമെന്ന് ഈ വേഷത്തിലൂടെ, നിർമ്മാതാവ് ഇർവിംഗ് താൽബെർഗിനെ അവൾ ബോധ്യപ്പെടുത്തി. അവളുടെ മുൻകാലങ്ങളിലെ ചടുല കഥാപാത്രത്തിൽനിന്ന് നാടകീയമായ വ്യത്യസ്‌തത പുലർത്തുന്ന ഒതുങ്ങിയ ഈ  കഥാപാത്രത്തിലൂടെ  മികച്ച നടിക്കുള്ള അക്കാദമി അവാർഡ് വീണ്ടും അവർക്ക് ലഭിച്ചു. 30 വയസ്സിന് മുമ്പ് രണ്ട് ഓസ്‌കാറുകൾ നേടിയ ഏക അഭിനേത്രികളാണ് റെയ്‌നറും ജോഡി ഫോസ്റ്ററും.

എന്നിരുന്നാലും, തുടർച്ചയായി രണ്ട് ഓസ്‌കാറുകൾ നേടുന്നതിനേക്കാൾ മോശമായ ഒന്നുംതന്നെ തനിക്ക് സംഭവിക്കാനില്ലെന്ന് പറഞ്ഞ അവർ അതുമുതൽ പ്രേക്ഷക പ്രതീക്ഷകൾ തനിക്ക് നിറവേറ്റാൻ കഴിയാത്തത്ര വലുതായിരിക്കുന്ന് അഭിപ്രായപ്പെട്ടു. അപ്രധാനമായ നിരവധി വേഷങ്ങൾക്ക് ശേഷം, എം‌ജി‌എമ്മും റെയ്‌നറും അവളുടെ പ്രകടനങ്ങളിൽ നിരാശരായിത്തീരുകയും, മൂന്ന് വർഷത്തെ തൻറെ ഹ്രസ്വകാല ചലച്ചിത്ര ജീവിതം ഉപേക്ഷിച്ച് താമസിയാതെ യൂറോപ്പിലേക്ക് മടങ്ങിപ്പോകാൻ അവർ നിർബന്ധിതയായി. അവളുടെ ദ്രുതഗതിയിലുള്ള തകർച്ചയ്‌ക്ക് കൂട്ടുനിൽക്കുന്നത്, അവളുടെ അന്നത്തെ ഭർത്താവും, നാടകകൃത്തുമായിരുന്ന ക്ലിഫോർഡ് ഒഡെറ്റ്‌സിൽ നിന്ന് അവൾക്ക് ലഭിച്ച മോശം തൊഴിൽ ഉപദേശവും, ഒപ്പം അഭ്യുദയാകാംഷിയും നിർമ്മാതാവുമായിരുന്ന ഇർവിംഗ് താൽബെർഗിന്റെ 37-ാം വയസ്സിലെ അപ്രതീക്ഷിത മരണവുമായിരുന്നു. 

## അവലംബം
കാർഡ് പ്ലെയേഴ്സ് ഇൻ എ സൺലൈറ്റ് റൂം

ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗാണ് **കാർഡ് പ്ലെയേഴ്സ് ഇൻ എ സൺലൈറ്റ് റൂം** (1658). ഈ ചിത്രം ഡച്ച് ഗോൾഡൻ ഏജ് പെയിന്റിംഗിന്റെ ഒരു ഉദാഹരണമാണ്. ഇപ്പോൾ റോയൽ കളക്ഷനിലുള്ള ഈ ചിത്രം ലണ്ടനിലെ ക്വീൻസ് ഗാലറിയിൽ പ്രദർശിപ്പിച്ചിരിക്കുന്നു.

ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖാസഹിതം തെളിയിച്ചുകൊണ്ട് അദ്ദേഹം എഴുതി:254. THE CARD-PLAYERS. Sm. 48. ; de G. 41.തടികൊണ്ടുള്ള മേൽക്കൂരയും ടൈൽ വിരിച്ച തറയും ഉള്ള ഒരു മുറിയുടെ വലത് കോണിൽ ഒരു മേശയ്ക്കരികിൽ ഒരു യുവതിയും ഒരു മാന്യവ്യക്തിയും കാർഡ് കളിക്കുന്നു. മറ്റ് രണ്ട് മാന്യന്മാർ നോക്കുന്നു. വലതുവശത്ത് ഇരിക്കുന്ന സ്ത്രീ അവരുടെ കൈയിൽ നിന്ന് ഒരു കാർഡ് എടുത്ത് കളിക്കുന്നു. അവരുടെ ഇടതുവശത്ത് ഒരു കുതിരപ്പടായാളി നിൽക്കുന്നു. അവന്റെ വലതു കൈയിൽ ഒരു പൈപ്പ് പിടിച്ചിരിക്കുന്നു; അവൻ തൂവാലയുള്ള ഒരു തൊപ്പിയും പിങ്ക് റിബണുകളുള്ള ഇളം ചാരനിറത്തിലുള്ള മാർച്ചട്ടയും ധരിച്ചിരിക്കുന്നു; ചാരനിറത്തിലുള്ള ഒരു മേലങ്കി വലതുവശത്തുള്ള കുറ്റിയിൽ തൂങ്ങിക്കിടക്കുന്നു. സ്ത്രീയുടെ വലതുവശത്ത് മറ്റൊരു കുതിരപ്പടായാളി മാന്യവ്യക്തിയെ നോക്കികൊണ്ട് കയ്യിൽ കാർഡുകളുമായി ഇരിക്കുന്നു. മൂന്നാമതൊരു ചെറുപ്പക്കാരന്റെ നഗ്നമായ തലയും പൂർണ്ണ വെളിച്ചത്തിൽ കാണപ്പെടുന്നു. കാഴ്ചക്കാരന്റെ നേരെ പാതി തിരിഞ്ഞ്, മേശയുടെ ഇടതുവശത്ത് മുൻവശത്തെ മൂലയിൽ ഒരു ഗ്ലാസ് വൈൻ കുടിക്കുന്ന അയാൾ കറുത്ത വെൽവെറ്റ് ജാക്കറ്റും മഞ്ഞ സ്റ്റോക്കിംഗും ഉയർന്ന ഹീലുള്ള ഷൂസും ധരിച്ചിരിക്കുന്നു.

വലതുവശത്തെ ഭിത്തിയോട് ചേർന്ന് ചുവന്ന വെൽവെറ്റ് തലയണകളുള്ള ഒരു ചെറുകട്ടിൽ ഉണ്ട്. ഗ്രൂപ്പിന് പിന്നിൽ നാല് കമ്പാർട്ടുമെന്റുകളായി തിരിച്ചിരിക്കുന്ന ഒരു വലിയ ജനലിൽ നിന്നുള്ള വെളിച്ചം മുറിയിൽ നിറഞ്ഞിരിക്കുന്നു. ഇടതുവശത്ത് തുറന്ന ഒരു വാതിൽ മുറ്റത്തേക്ക് നോക്കുന്നു. അതിലൂടെ ഒരു വേലക്കാരി ഒരു ജഗ്ഗും കുറച്ച് പൈപ്പുകളുമായി വരുന്നു. അവരുടെ പുറകിൽ ഒരു പൂന്തോട്ടത്തിലേക്ക് പോകുന്ന വഴിയുള്ള ഒരു വീടുണ്ട്. മാസ്റ്ററുടെ ഏറ്റവും മികച്ച ചിത്രങ്ങളിൽ ഒന്നാണിത്. "ഈ ചിത്രത്തിൽ നിറഞ്ഞുനിൽക്കുന്ന അസാധാരണമായ പ്രകാശമാനമായ പ്രഭാവം ഓരോ കാഴ്ചക്കാരന്റെയും പ്രശംസയ്ക്ക് കാരണമാകുന്നു. കൈകൊണ്ട് ഏകീകൃത വൈദഗ്ദ്ധ്യത്തോടെ ഈ ചിത്രം വരച്ചിരിക്കുന്നു. കൂടാതെ കലയുടെ തത്വങ്ങളെക്കുറിച്ചുള്ള പൂർണമായ അറിവ് ഉടനീളം പ്രദർശിപ്പിച്ചിരിക്കുന്നു" (Sm.).

1658-ൽ ഒപ്പിടുകയും തീയതി രേഖപ്പെടുത്തുകയും ചെയ്തു. ക്യാൻവാസ്, 30 ഇഞ്ച് 25 1/2 ഇഞ്ച്. വാഗൻ പരാമർശിച്ചത് (ii. n). 1826 ലും 1827 ലും ബ്രിട്ടീഷ് ഗാലറിയിൽ പ്രദർശിപ്പിച്ചു.
Sales:
* Is. Walraven, Amsterdam, October 14, 1763 (Terwesten, p. 504), No. 16 (480 florins, Van der Land).
* Nic. Doekscheer, Amsterdam, September 9, 1789 (500 florins, Van der Schley).
* P. N. Quarles van Ufford, Amsterdam, October 19, 1818 (2270 florins, Roos).
* J. Hulswit, Amsterdam, October 28, 1822 (4500 florins).
* Formerly in the Pourtales collection, according to Seguier ; see catalogue of the Buckingham Palace collection.
* In the collection of Baron Mecklenburg, from whom Sm. bought it in 1825 (for 15,000 francs or £600), selling it to King George IV. in 1826.

ഇപ്പോൾ ഈ ചിത്രം ബക്കിംഗ്ഹാം കൊട്ടാരത്തിലെ റോയൽ ശേഖരത്തിലാണ്. 1885-ലെ കാറ്റലോഗിൽ ഇത് 22-ാം സ്ഥാനത്താണ്."

## അവലംബം

വർഗ്ഗം:ചിത്രങ്ങൾ
ഉമ തോമസ്

കേരളത്തിലെ ഒരു രാഷ്ട്രീയ പ്രവർത്തകയും പതിനഞ്ചാം കേരള നിയമസഭയിൽ തൃക്കാക്കര മണ്ഡലത്തിന്റെ പ്രതിനിധിയുമാണ് **ഉമ തോമസ്**. മുൻ തൃക്കാക്കര എം.എൽ.എയും ഭർത്താവുമായിരുന്ന പി.ടി. തോമസിന്റെ മരണത്തേതുടർന്ന് 2022-ൽ നടന്ന ഉപതിരഞ്ഞെടുപ്പിൽ 25,016 വോട്ടിന്റെ ഭൂരിപക്ഷത്തിലാണ് ഉമ തോമസ് തിരഞ്ഞെടുക്കപ്പെട്ടത്. പതിനഞ്ചാം കേരളനിയമസഭയിൽ ഇന്ത്യൻ നാഷണൽ കോൺഗ്രസിന്റെ ഏക വനിതാ പ്രതിനിധിയാണ് ഉമ തോമസ്. 

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
മിൽഡ്രഡ് ഡനോക്ക്

**മിൽഡ്രഡ് ഡൊറോത്തി ഡനോക്ക്** (ജനുവരി 25, 1901 - ജൂലൈ 5, 1991) ഒരു അമേരിക്കൻ നാടക, ചലച്ചിത്ര നടിയായിരുന്നു. 1951-ൽ ''ഡെത്ത് ഓഫ് എ സെയിൽസ്മാൻ'' എന്ന ചിത്രത്തിലെ വേഷത്തിനും പിന്നീട് 1956-ൽ *[[ബേബി ഡോൾ]]* എന്ന ചിത്രത്തിലെ വേഷത്തിനും അവർ രണ്ടുതവണ അക്കാദമി അവാർഡിന് നാമനിർദ്ദേശം ചെയ്യപ്പെട്ടു.

## മുൻകാലജീവിതം
മേരിലാൻഡിലെ ബാൾട്ടിമോറിൽ ജനിച്ച ഡനോക്ക് വെസ്റ്റേൺ ഹൈസ്കൂളിൽ നിന്ന് ബിരുദം നേടി. ഗൗച്ചർ കോളേജിലെ വിദ്യാർത്ഥിയായിരിക്കെ, ആൽഫ ഫൈ സോറോറിറ്റിയിലും അഗോറ ഡ്രാമറ്റിക് സൊസൈറ്റിയിലും അംഗമായിരുന്ന അവർക്ക് നാടകാഭിനയത്തിൽ താൽപ്പര്യം വളർന്നു. ബിരുദം നേടിയ ശേഷം, ബാൾട്ടിമോറിലെ ഫ്രണ്ട്സ് സ്കൂളിൽ ഇംഗ്ലീഷ് പഠിപ്പിക്കുകയും അവിടെ നാടകങ്ങളുടെ നിർമ്മാണത്തിൽ സഹായിക്കുകയും ചെയ്തു.

## അവലംബം
ഫ്ലോറ റോബ്‌സൺ

**ഡെയ്ം ഫ്ലോറ മക്കെൻസി റോബ്‌സൺ** ഡിബിഇ (ജീവിതകാലം, 28 മാർച്ച് 1902 - 7 ജൂലൈ 1984) നാടക വേദിയിലും സിനിമയിലും താരവുമായിരുന്ന ഒരു ഇംഗ്ലീഷ് നടിയായിരുന്നു. നാടകീയവും വൈകാരികവുമായ തീവ്രത ആവശ്യപ്പെടുന്ന നാടകങ്ങളിലെ പ്രകടനത്തിന് പേരുകേട്ട നടിയായിരുന്നു അവർ. രാജ്ഞികൾ മുതൽ കൊലപാതകികൾ വരെയുള്ള വേഷങ്ങളിലേയ്ക്ക് അവരുടെ അഭിനയ പരിധി വ്യപിച്ചിരുന്നു.

## മുൻകാലജീവിതം
ഫ്ലോറ മക്കെൻസി റോബ്‌സൺ 1902 മാർച്ച് 28-ന് സ്കോട്ടിഷ് വംശജരും ആറ് സഹോദരങ്ങളടങ്ങുന്നതുമായ ഒരു കുടുംബത്തിൽ ഡർഹാം കൗണ്ടിയിലെ സൗത്ത് ഷീൽഡ്‌സിൽ ജനിച്ചു. അവളുടെ മുൻഗാമികളിൽ പലരും എഞ്ചിനീയർമാരും കൂടുതലും ഷിപ്പിംഗിൽ വ്യവസായത്തിലേർപ്പെട്ടിരുന്നവരുമായിരുന്നു. ഒരു കപ്പൽ എഞ്ചിനീയറായിരുന്ന അവളുടെ പിതാവ്, ന്യൂകാസിലിന് സമീപമുള്ള വാൾസെൻഡിൽ നിന്ന് 1907-ൽ പാമർസ് ഗ്രീനിലേക്കും 1910-ൽ സൗത്ത്ഗേറ്റിലേക്കും (വടക്കൻ ലണ്ടൻ) പിന്നീട് വെൽവിൻ ഗാർഡൻ സിറ്റിയിലേക്കും മാറിയ വ്യക്തിയായിരുന്നു.

## അവലംബം
ഷാസിസ്

കണ്ണി=//upload.wikimedia.org/wikipedia/commons/thumb/1/11/Chassis_with_suspension_and_exhaust_system.jpg/220px-Chassis_with_suspension_and_exhaust_system.jpg|ലഘുചിത്രം|146x146ബിന്ദു| സസ്‌പെൻഷൻ, എക്‌സ്‌ഹോസ്റ്റ് സിസ്റ്റം, സ്റ്റിയറിംഗ് ബോക്‌സ് എന്നിവയ്‌ക്കൊപ്പം മോട്ടോർ വെഹിക്കിൾ ഷാസി
ഒരു കൃത്രിമ വസ്തുവിന്റെ നിർമ്മാണത്തിലും പ്രവർത്തനത്തിലും ഘടനാപരമായി പിന്തുണച്ച്‌ ഭാരം വഹിക്കുന്ന ഒരു ചട്ടക്കൂടാണ് (ഫ്രെയിം)  **ഷാസിസ്** (). *ചെയ്സിസ്* എന്നും പറയാറുണ്ട്. ഷാസിയുടെ  ഉദാഹരണം ഒരു കാറിന്റെയോ വണ്ടിയുടെയോ മറ്റ് ചക്ര വാഹനത്തിന്റെയോ അടിസ്ഥാന ഫ്രെയിമാണ്. ഒരു മോട്ടോർ വാഹനത്തിന്റെ അടിഭാഗം അതിൽ ബോഡി ഘടിപ്പിച്ചിരിക്കുന്നു.

വർഗ്ഗം:വാഹന ഭാഗങ്ങൾ
എഡ്ഡി ആൽബർട്ട്

**എഡ്വേർഡ് ആൽബർട്ട് ഹെയിംബർഗർ** (ഏപ്രിൽ 22, 1906 - മെയ് 26, 2005) ഒരു അമേരിക്കൻ അഭിനേതാവും ആക്ടിവിസ്റ്റുമായിരുന്നു. മികച്ച സഹനടനുള്ള അക്കാദമി അവാർഡിന് രണ്ട് തവണ നാമനിർദ്ദേശം ചെയ്യപ്പെട്ടിട്ടുള്ള അദ്ദേഹത്തിന് *റോമൻ ഹോളിഡേ* എന്ന ചിത്രത്തിലെ അഭിനയത്തിന് 1954-ൽ ആദ്യവും 1973-ലെ *ദി ഹാർട്ട്‌ബ്രേക്ക് കിഡ്* എന്ന ചിത്രത്തിലെ വേഷത്തിന് രണ്ടാം തവണയും നാമനിർദ്ദേശം ലഭിച്ചു. *ബ്രദർ റാറ്റ്* സിനിമകളിലെ ബിംഗ് എഡ്വേർഡ്‌സ്, *ഒക്‌ലഹോമ* എന്ന മ്യൂസിക്കലിലെ ട്രാവലിംഗ് സെയിൽസ്മാൻ അലി ഹക്കിം, 1974-ൽ പുറത്തിറങ്ങിയ *ദി ലോംഗസ്റ്റ് യാർഡ്* എന്ന ചിത്രത്തിലെ സാഡിസ്റ്റായ ജയിൽ വാർഡൻ എന്നിവ അദ്ദേഹത്തിന്റെ മറ്റ് അറിയപ്പെടുന്ന ചലച്ചിത്ര വേഷങ്ങളിൽ ഉൾപ്പെടുന്നു. 1960-കളിലെ ടെലിവിഷൻ സിറ്റ്‌കോം *ഗ്രീൻ ഏക്കറിൽ* ഒലിവർ വെൻഡൽ ഡഗ്ലസ് ആയും 1970-കളിലെ ക്രൈം നാടക പരമ്പരയായ *സ്വിച്ചിൽ* ഫ്രാങ്ക് മാക്‌ബ്രൈഡായും അദ്ദേഹം അഭിനയിച്ചു. ജേൻ വൈമാനൊപ്പം *ഫാൽക്കൺ ക്രെസ്റ്റ്* എന്ന സോപ്പ് ഓപ്പറയിൽ കാൾട്ടൺ ട്രാവിസ് എന്ന കഥാപാത്രമായി ആവർത്തിച്ചുള്ള വേഷവും അദ്ദേഹത്തിന് ഉണ്ടായിരുന്നു.

## അവലംബം
യോഗർട്ട്

ബാക്ടീരിയൽ പ്രവർത്തനം വഴി ഉണ്ടാക്കുന്ന ഒരു പാൽ ഉൽപ്പന്നമാണ് **യോഗർട്ട്** () (*കട്ടി തൈര്, പുളി ഇല്ലാത്ത തൈര്*). ഇത് ഒരു പ്രോബയോട്ടിക് ആയി കണക്കാക്കപ്പെടുന്നത്. ഇത് ഉണ്ടാക്കാൻ ഉപയോഗിക്കുന്ന ബാക്ടീരിയ *യോഗർട്ട് കൾച്ചർ* എന്നറിയപ്പെടുന്നു. പൊതുവായി തൈരിന്റെ പാശ്ചാത്യ നാമം മാത്രമാണ് യോഗർട്ട് എന്നാണ് ഇന്ത്യയിലെ മിക്ക ആളുകളും കരുതുന്നത്. അത്തരമൊരു ആശയക്കുഴപ്പമുണ്ടാക്കുന്ന ജോഡിയാണ് തൈരും യോഗർട്ടും. തൈരിന്റെ കാര്യത്തിലെന്നപോലെ പാലു പുളിപ്പിച്ചാണ് യോഗർട്ടും തയാറാക്കുന്നത്. *സ്ട്രെപ്ടോകോക്കസ് തെർമാഫീല്ലസ്, ലാക്ടോ ബാസില്ലസ് ബൾക്കാരിസ്* എന്നീ ബാക്ടീരിയകൾ നിശ്ചിത അനുപാതത്തിൽ ചേർക്കുന്നു. ഈ ബാക്ടീരിയകൾ പാലിലെ പഞ്ചസാരയെ പുളിപ്പിച്ച് ലാക്റ്റിക് ആസിഡ് ഉത്പാദിപ്പിക്കുന്നു. ഇത് പാലിലെ പ്രോട്ടീനിൽ പ്രവർത്തിക്കുകയും യോഗാർട്ടിന്റെ ഘടനയും സ്വഭാവഗുണവും പുളിയുള്ള സ്വാദും നൽകുകയും ചെയ്യുന്നു. യോഗർട്ട് ഉണ്ടാക്കാൻ ഏറ്റവും കൂടുതലായി പശുവിൻ പാൽ ഉപയോഗിക്കുന്നു. 

ആന്റിബയോട്ടിക്കുകളുടെ ഉപയോഗം നമ്മുടെ ഉദരത്തിലെ മിത്ര ബാക്ടീരിയകളെ ഒട്ടൊക്കെ നശിപ്പിക്കാറുണ്ട്. പരിഹാരമായി പ്രോബയോട്ടിക് ഗുളികകൾ നിർദേശിക്കാറുണ്ട്. എന്നാൽ അതിനു പകരം യോഗർട്ടു പോലുള്ള പ്രോബയോട്ടിക് വിഭവങ്ങൾ കഴിക്കുമ്പോൾ ഒരേസമയം അത് ഭക്ഷണവും ഔഷധവുമായി മാറുന്നു. പുളിപ്പിച്ച പാലുൽപന്നങ്ങളിലൂടെ കുടലിലെത്തുന്ന ലാക്ടിക് ആസിഡ് ബാക്ടീരിയ ഉപദ്രവകാരികളായ സൂക്ഷ്മാണുക്കളെ നശിപ്പിക്കുമെന്നതിനാൽ കുടലിനെ ബാധിക്കുന്ന അസുഖങ്ങൾക്കും പരിഹാരമായി വൈദ്യശാസ്ത്രം മുമ്പേ തന്നെ അവ നിർദേശിക്കാറുമുണ്ട് യോഗർട്ടിലെ ബാക്ടീരിയകൾ ദഹന രസങ്ങൾ കാരണം നശിപ്പു പോകില്ല. ഇവ കുടൽ ആരോഗ്യത്തെ മെച്ചപ്പെടുത്തുന്നു. ഇതിലെ ബാക്ടീരിയകൾ അൾസർ പോലുള്ള പ്രശ്‌നങ്ങൾക്കും ദഹനക്കേട് പോലുള്ള പ്രശ്‌നങ്ങൾക്ക് തടി കുറയ്ക്കാൻ, ബിപി നിയന്ത്രിയ്ക്കാൻ, കൊളസ്‌ട്രോൾ കുറയ്ക്കാൻ, മലബന്ധം മാറ്റാൻ തുടങ്ങിയ പല അവസ്ഥകൾക്കും യോഗർട്ട് ഏറെ നല്ലതാണ്. 

## അവലംബം

വർഗ്ഗം:മധുരപലഹാരങ്ങൾ
വർഗ്ഗം:പാലുല്പന്നങ്ങൾ
വർഗ്ഗം:പുളിപ്പിച്ചുണ്ടാക്കുന്ന ഭക്ഷണപദാർത്ഥങ്ങൾ
വുമൺ റീഡിംഗ് എ ലെറ്റർ

1663-ൽ ഡച്ച് സുവർണ്ണ കാലഘട്ടത്തിലെ ചിത്രകാരനായ യോഹാൻ വെർമീർ വരച്ച ഒരു പെയിന്റിംഗാണ് **വുമൺ റീഡിംഗ് എ ലെറ്റർ** (ഡച്ച്: Brieflezende vrouw).1885-ൽ ആംസ്റ്റർഡാമിലെ റിക്സ്മ്യൂസിയം തുറന്നതുമുതൽ 1854-ൽ വാൻ ഡെർ ഹൂപ്പ് വസ്വിയ്യത്ത് ചെയ്ത ഈ ചിത്രം ആംസ്റ്റർഡാം നഗരത്തിന്റെ ശേഖരത്തിന്റെ ഭാഗമാണ്.  ഈ ചിത്രം ആദ്യം  വെർമീർ ആണ് സ്വന്തമാക്കിയത്.
## രചന
പെയിന്റിംഗിന്റെ കേന്ദ്ര ഘടകം നീല നിറം ധരിച്ച ഒരു സ്ത്രീ ജനലിനു (ചിത്രീകരിച്ചിട്ടില്ല) മുന്നിൽ നിന്ന് ഒരു കത്ത് വായിക്കുന്നു.  സ്ത്രീയുടെ വൃത്താകൃതിയിലുള്ള രൂപം ഇന്നത്തെ ഫാഷനുകളുടെ ഫലമാണെന്ന് പലരും വാദിച്ചിട്ടുണ്ടെങ്കിലും, സ്ത്രീ ഗർഭിണിയാണെന്ന് തോന്നുന്നു.സ്ത്രീയുടെ അയഞ്ഞ വസ്ത്രങ്ങൾ ഗർഭധാരണം സൂചിപ്പിക്കുന്നതാണെങ്കിലും, ഈ കാലയളവിൽ ഗർഭധാരണം കലയിൽ വളരെ അപൂർവമായി മാത്രമേ ചിത്രീകരിച്ചിട്ടുള്ളൂ.

കത്തിലെ ഉള്ളടക്കം ദൃശ്യമല്ലെങ്കിലും, പെയിന്റിംഗിന്റെ ഘടന വെളിപ്പെടുത്തുന്നു. നെതർലാൻഡ്‌സിലെ കൗണ്ടി ഓഫ് ഹോളണ്ടിന്റെയും വെസ്റ്റ് ഫ്രൈസ്‌ലാൻഡിന്റെയും ഭൂപടം സ്ത്രീയുടെ പുറകിലെ ഭിത്തിയിൽ അവൾ വായിക്കുന്ന കത്ത് ഒരു സഞ്ചാരിയായ ഭർത്താവ് എഴുതിയതാണെന്ന് സൂചിപ്പിക്കുന്നു. മറ്റൊരു വിധത്തിൽ, മുത്തുകൾ ചിലപ്പോൾ പൊങ്ങച്ചത്തിന്റെ പ്രതീകമായതിനാൽ സ്ത്രീ കാമുകനെ മുത്തായി നിർദ്ദേശിക്കുന്നതിന് മുമ്പ് മുത്തുകളുടെ പെട്ടി മേശപ്പുറത്ത് സ്ത്രീയുടെ മുമ്പിൽ കഷ്ടിച്ച് കാണാവുന്നതേയുള്ളൂ. കത്ത്-വായനയുടെ പ്രവർത്തനം തന്നെ വെർമീറിന്റെ ചിത്രങ്ങളിലുടനീളം ഒരു തീമാറ്റിക് പാറ്റേൺ പ്രതിഫലിപ്പിക്കുന്നു. കാരണം ഒരു പൊതു സ്വകാര്യ നിമിഷം മനുഷ്യന്റെ അവസ്ഥയെ വെളിപ്പെടുത്തുന്നു.

കോണിന്റെയോ തറയുടെയോ മേൽക്കൂരയുടെയോ ഒരു ശകലവും കാണാൻ കഴിയാത്തതിനാൽ, വെർമീറിന്റെ ഇന്റീരിയർ പെയിന്റിംഗുകൾ സവിശേഷമാണ്.

രചനയും സ്ത്രീരൂപവും വെർമീറിന്റെ 1657-59 ലെ പെയിൻറിങ്ങ് ഗേൾ റീഡിംഗ് എ ലെറ്റർ അറ്റ് ആൻ ഓപ്പൺ വിൻഡോ എന്ന ചിത്രത്തിന് സമാനമാണ്. ഈ ചിത്രത്തിന് അദ്ദേഹത്തിന്റെ സമാനമായ ഡേറ്റ് ഉള്ള വുമൺ വിത് എ പേൾ നെക്ലേസ്, വുമൺ ഹോൾഡിംഗ് എ ബാലൻസ് എന്നിവയുമായി സാമ്യമുണ്ട്.  വരച്ച ഭൂപടം 1620-ൽ പ്രസിദ്ധീകരിക്കുകയും 1621-ൽ വില്ലെം ബ്ലേയു വീണ്ടും അച്ചടിക്കുകയും ചെയ്തു; വെർമീറിന്റെ ഓഫീസർ ആൻഡ് ലാഫിംഗ് ഗേൾ എന്ന ചിത്രത്തിലും ഇത് പ്രത്യക്ഷപ്പെടുന്നു. എന്നിരുന്നാലും, രണ്ടാമത്തേത് ഒരു പോളിക്രോമാറ്റിക് മാപ്പ് കാണിക്കുന്നു. അതേസമയം വുമൺ റീഡിംഗ് എ ലെറ്റർ ഒരു മോണോക്രോമാറ്റിക് പ്രിന്റ് ചിത്രീകരിക്കുന്നു. ഇത്തരമൊരു ഭൂപടം യഥാർത്ഥത്തിൽ നിലനിന്നിരുന്നുവെന്ന് ഹൂണിലെ വെസ്റ്റ്ഫ്രൈസ് മ്യൂസിയത്തിന്റെ ശേഖരത്തിൽ സൂക്ഷിച്ചിരിക്കുന്ന ഒരു മോണോക്രോമാറ്റിക് മാതൃക തെളിയിക്കുന്നു.

## അവലംബം

## കൂടുതൽ വായനയ്ക്ക്
*
* 

## External links
* 

വർഗ്ഗം:സ്ത്രീകളുടെ ചിത്രങ്ങൾ
സതീശൻ പാച്ചേനി

കണ്ണൂർ ജില്ലയിൽ നിന്നുള്ള ഇന്ത്യൻ നാഷണൽ കോൺഗ്രസിന്റെ നേതാവായിരുന്നു **സതീശൻ പാച്ചേനി**. 

തളിപ്പറമ്പിനടുത്തുള്ള പാച്ചേനിയിലെ കമ്മ്യൂണിസ്റ്റ് പാർട്ടിയുടെ സജീവപ്രവർത്തകനും കർഷക തൊഴിലാളിയുമായിരുന്ന പാലക്കിൽ ദാമോദരന്റേയും മാനിച്ചേരി നാരായണിയുടേയും മൂത്ത മകനായി 1968  ജനുവരി അഞ്ചിന് ജനനം. പാച്ചേനിയിലെ സർക്കാർ വക എൽ.പി സ്കൂളിലായിരുന്നു അദ്ദേഹത്തിൻറെ പ്രാഥമിക വിദ്യാഭ്യാസം.  പിന്നീട് ഇരിങ്ങൽ യു.പി. സ്കൂൾ, പരിയാരം സർക്കാർ ഹൈസ്കൂൾ എന്നിവിടങ്ങളിലായി വിദ്യാഭ്യാസം പൂർത്തിയാക്കുകയും കണ്ണൂർ എസ്.എൻ. കോളജിൽ നിന്ന് പ്രീഡിഗ്രി, പയ്യന്നൂർ കോളജിൽ നിന്ന് ബിരുദം എന്നിവ കരസ്ഥമാക്കി. കണ്ണൂർ സർക്കാർ പോ‌ളിടെക്നിക്കിൽ നിന്ന് മെക്കാനിക്കൽ എൻജിനിയറിങ്ങിൽ അദ്ദേഹം ഡിപ്ലോമയും നേടിയിട്ടുണ്ട്. അഞ്ച് തവണ നിയമസഭയിലേക്കും ഒരു തവണ ലോക്സഭയിലേക്കും അദ്ദേഹം മത്സരിച്ചിട്ടുണ്ട്.

മസ്തിഷ്‌കാഘാതത്തെ തുടർന്ന് 2022 ഒക്ടോബർ 27 ന് മരണപ്പെട്ടു.

## രാഷ്ട്രീയ ജീവിതം
1979 - ൽ പരിയാരം സർക്കാർ സ്‌കൂളിൽ കെ.എസ്.യു. യുണിറ്റ് രൂപികരിച്ചു, അതിന്റെ പ്രസിഡന്റായി രാഷ്ട്രീയ പ്രവേശനം. 

1986 - ൽ കെ.എസ്.യു. കണ്ണൂർ താലൂക്ക് സെക്രട്ടറി 

1987 - ൽ കെ.എസ്.യു. കണ്ണൂർ ജില്ലാ വൈസ് പ്രസിഡന്റ്.

1989 - 1993 കെ.എസ്.യു സംസ്ഥാന കമ്മിറ്റി അംഗമായി പിന്നീട് സംസ്ഥാന ജനറൽ സെക്രട്ടറി 

1999 - ൽ കെ.എസ്.യു. സംസ്ഥാന പ്രസിഡന്റ്.

2001 - 2012 വരെ കെ.പി.സി.സി. ജനറൽ സെക്രട്ടറി  

2016 - 2021 വരെ കണ്ണൂർ ഡി.സി.സി. പ്രസിഡന്റ്.

2022 വരെ കെ.പി.സി.സി. അംഗം.

കൺസ്യുമർ ഫെഡ് ബോർഡ് അംഗമായിട്ടുണ്ട്.  

## തിരഞ്ഞെടുപ്പുകൾ
 
* 996 ൽ തളിപ്പറമ്പ് നിയമസഭാമണ്ഡലത്തിൽ മത്സരിച്ചു എം.വി. ഗോവിന്ദനോട് പരാജയപ്പെട്ടു.
* 2001 ലും 2006 ലും മലമ്പുഴ നിയമസഭാമണ്ഡലത്തിൽ മത്സരിച്ചു വി.എസ്. അച്യുതാനന്ദനോട് പരാജയപ്പെട്ടു.
* 2016 ലും 2021 ലും കണ്ണൂർ നിയമസഭാമണ്ഡലത്തിൽ മത്സരിച്ചു കടന്നപ്പിള്ളി രാമചന്ദ്രനോട് പരാജയപ്പെട്ടു.
* 2009 ൽ പാലക്കാട് ലോകസഭാമണ്ഡലത്തിൽ മത്സരിച്ചു 1820 വോട്ടിനു എം.ബി. രാജേഷിനോട്  പരാജയപ്പെട്ടു.

## കുടുംബം
തളിപ്പറമ്പ് അർബൻ കോ-ഓപ്പറേറ്റീവ് ബാങ്ക് ജീവനക്കാരി റീന ഭാര്യയും ജവഹർ, സോണിയ എന്നിവർ മക്കളുമാണ്.
## അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1968-ൽ ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:കണ്ണൂരിൽ നിന്നുള്ള രാഷ്ട്രീയക്കാർ
ഗർഭസ്ഥശിശുവിന്റെ രക്തചംക്രമണം

ഗർഭസ്ഥശിശുവിന്റെ രക്തചംക്രമണ സംവിധാനം മുതിർന്നവരുടെ രക്തചംക്രമണത്തിൽ നിന്ന് വ്യത്യസ്തമാണ്. ഗർഭസ്ഥശിശുവിന്റെ രക്തചംക്രമണം പ്ലാസന്റ, പൊക്കിൾക്കൊടി, ഹൃദയം, സിസ്റ്റമിക് രക്തക്കുഴലുകൾ എന്നിവ ചേർന്നതാണ്. ഭ്രൂണത്തിന്റെ ഹൃദയം 22-ആം ദിവസം പ്രവർത്തനമാരംഭിക്കുന്നു. ഇത് ഗർഭസ്ഥശിശുവിന്റെ രക്തചംക്രമണത്തിന്റെ തുടക്കത്തെ സൂചിപ്പിക്കുന്നു.  പൊക്കിൾക്കൊടിയിലെ രക്തക്കുഴലുകളിലൂടെ ഗർഭസ്ഥശിശുവിന് ആവശ്യമായ എല്ലാ പോഷകങ്ങളും ഓക്സിജനും പ്ലാസന്റയിലൂടെ അമ്മയിൽ നിന്ന് ലഭിക്കുന്നു. ഭ്രൂണത്തിൽ നിന്നുള്ള പാഴ്‌വസ്തുക്കളും കാർബൺ ഡൈ ഓക്‌സൈഡും പൊക്കിൾക്കൊടിയിലൂടെ പ്ലാസന്റ വഴി അമ്മയുടെ രക്തചംക്രമണത്തിലേക്ക് തിരികെ അയയ്‌ക്കപ്പെടുന്നു.

പ്ലാസന്റയിലെയും പൊക്കിൾക്കൊടിയിലെയും രക്തക്കുഴലുകൾ  രക്തചംക്രമണത്തിൽ ഉൾപ്പെടുന്നു. അതിൽ രണ്ട്  ധമനിയും ഒരു  സിരയും അടങ്ങിയിരിക്കുന്നു. ഭ്രൂണത്തിന്റെ രക്തചംക്രമണം *ഡക്റ്റസ് ആർട്ടീരിയോസസ്* എന്നറിയപ്പെടുന്ന ഒരു ഷണ്ട് വഴി ശ്വാസകോശത്തെ മറികടക്കുന്നു. *ഡക്‌ടസ് വെനോസസ്* വ*ഴി* കരളും ബൈപാസ് ചെയ്യപ്പെടുന്നു. വലത് ഏട്രിയത്തിൽ നിന്ന് ഇടത് ആട്രിയത്തിലേക്ക് ഫോറാമെൻ ഓവൽ വഴി രക്തത്തിന് സഞ്ചരിക്കാൻ കഴിയും. ഗർഭസ്ഥശിശുവിന്റെ രക്തചംക്രമണവ്യൂഹം മൂലം മാലിന്യ ഉൽപ്പന്നങ്ങളും കാർബൺ ഡയോക്സൈഡും നീക്കം ചെയ്യുമ്പോൾ പോഷകങ്ങളും ഓക്സിജനും നൽകുന്നു. ഈ സങ്കീർണ്ണമായ സംവിധാനം പ്ലാസന്റയിൽ നിന്ന് ഓക്സിജൻ അടങ്ങിയ രക്തവും പോഷകങ്ങളും സ്വീകരിക്കാൻ ഭ്രൂണത്തെ അനുവദിക്കുന്നു. സാധാരണ ഗർഭസ്ഥശിശുവിന്റെ ഹൃദയമിടിപ്പ് മിനിറ്റിന് 110-നും 160-നും ഇടയിലാണ്. മുതിർന്നവരുമായി താരതമ്യപ്പെടുത്തുമ്പോൾ ഭ്രൂണത്തിന്റെ വെൻട്രിക്കുലാർ ഫില്ലിങ്ങും സങ്കോചവും കുറയുന്നു. ഗർഭസ്ഥശിശുവിന്റെ രക്തചംക്രമണം ജനനത്തിനു ശേഷം ഗർഭാശയത്തിനു പുറത്തുള്ള ജീവിതത്തെ ഉൾക്കൊള്ളാൻ വേഗത്തിലുള്ള പരിവർത്തനത്തിന് വിധേയമാകുന്നു.

## അവലംബം

വർഗ്ഗം:പ്രസവം
പാച്ചേനി

* പാച്ചേനി കുഞ്ഞിരാമൻ
* സതീശൻ പാച്ചേനി
ഡൊറോത്തി ലാമോർ

**ഡൊറോത്തി ലാമോർ** (ജനനം: മേരി ലെറ്റ ഡൊറോത്തി സ്ലാട്ടൻ; ഡിസംബർ 10, 1914 - സെപ്റ്റംബർ 22, 1996) ഒരു അമേരിക്കൻ നടിയും ഗായികയുമായിരുന്നു. ബിംഗ് ക്രോസ്ബിയും ബോബ് ഹോപ്പും അഭിനയിച്ച വിജയകരമായ കോമഡികളുടെ പരമ്പരയായ *റോഡ് ടു...* സിനിമകളിൽ വേഷങ്ങൾ അവതരിപ്പിച്ചതിൻറെ പേരിലാണ് അവർ കൂടുതൽ ഓർമ്മിക്കപ്പെടുന്നത്.

## ആദ്യകാലം
മേരി ലെറ്റ ഡൊറോത്തി സ്ലാട്ടൻ 1914 ഡിസംബർ 10 ന് ന്യൂ ഓർലിയാൻസിലെ ന്യൂ ഓർലിയൻസ് ഈസ്റ്റ് ഹോസ്പിറ്റലിലെ ചാരിറ്റി വാർഡിൽ കാർമെൻ ലൂയിസ് (മുമ്പ്, ലാപോർട്ടെ; 1892-1930) ജോൺ വാട്സൺ സ്ലാട്ടൻ (1895-1963) ദമ്പതികളുടെ മകളായി ജനിച്ചു. ഇരുവരും വെയിറ്റർമാരായിരുന്നു. അൽപ്പം ഇംഗ്ലീഷ്, ഫ്രഞ്ച്, അതുപോലെതന്നെ ഒരുപക്ഷേ വിദൂര ഐറിഷ് വംശ പാരമ്പര്യവുമുള്ള സ്പാനിഷ് വംശജാനായിരുന്നു ലാമോർ. മാതാപിതാക്കളുടെ വിവാഹബന്ധം ഏതാനും വർഷങ്ങൾ മാത്രം നീണ്ടുനിന്നു. അവളുടെ മാതാവ് ക്ലാരൻസ് ലംബോറിനെ രണ്ടാം തവണ വിവാഹം കഴിച്ചതോടെ അവർ തൻറെ കുടുംബപ്പേരായ ഡൊറോത്തി പിന്നീട് അവളുടെ അരങ്ങിലെ പേരായി സ്വീകരിക്കുകയും പരിഷ്കരിക്കുകയും ചെയ്തു. ഡൊറോത്തിയുടെ കൗമാരപ്രായത്തിൽ തന്നെ മാതാവിൻറെ ആ വിവാഹവും വിവാഹമോചനത്തിൽ കലാശിച്ചു.

## അവലംബം






വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1914-ൽ ജനിച്ചവർ
വർഗ്ഗം:1996-ൽ മരിച്ചവർ
ആലീസ് ഫെയ്

**ആലീസ് ഫെയ്** (ജനനം: ആലീസ് ജീൻ ലെപ്പർട്ട്; മെയ് 5, 1915 - മെയ് 9, 1998) ഒരു അമേരിക്കൻ നടിയും ഗായികയുമായിരുന്നു. 1930-കളിലും 1940-കളിലും 20-ത് സെഞ്ച്വറി-ഫോക്സിന്റെ മ്യൂസിക്കൽ താരമായിരുന്ന ഫെയ്, *[[ഓൺ ദി അവന്യൂ]]* (1937), *[[അലക്സാണ്ടേർസ് റാഗ്ടൈം ബാൻഡ്]]* (1938) തുടങ്ങിയ ചിത്രങ്ങളിൽ അഭിനയിച്ചു. 1943-ൽ *ഹലോ, ഫ്രിസ്കോ, ഹലോ* എന്ന മ്യൂസിക്കൽ സിനിമയിൽ അവതരിപ്പിച്ച "*യു വിൽ നെവർ നോ*" എന്ന പ്രശസ്ത ഗാനം പലപ്പോഴും അക്കാദമി അവാർഡ് നിലവാരമുള്ളതായി കണക്കാക്കപ്പെടുന്നു. ഒരു സിനിമാ നടിയെന്ന നിലയിൽ തന്റെ കരിയർ ഉപേക്ഷിച്ച അവർ റേഡിയോ ഷോയായ *ദി ഫിൽ ഹാരിസ്-ആലിസ് ഫെയ് ഷോയിലെ* അഭിനയത്തിലൂടെ പ്രശസ്തയായി.

## ആദ്യകാലം
മിറർ ചോക്ലേറ്റ് കമ്പനിയിൽ ജോലി ചെയ്തിരുന്ന ആലീസിന്റെയും (മോഫിറ്റ്) പോലീസ് ഉദ്യോഗസ്ഥനായിരുന്ന ചാൾസ് ലെപ്പർട്ടിന്റെയും മകളായി 1915 മെയ് 5-ന് മാൻഹാട്ടനിലെ ഹെൽസ് കിച്ചണിലാണ് ആലീസ് ജീൻ ലെപ്പർട്ട് ജനിച്ചത്. അവൾക്ക് ചാൾസ് എന്ന ഒരു ജ്യേഷ്ഠൻ ഉണ്ടായിരുന്നു. ഫെയ് ഒരു എപ്പിസ്‌കോപാലിയൻ വിശ്വാസത്തിൽ വളർന്നു. ഹാസ്യനാടകങ്ങളിലെ ഒരു കോറസ് ഗേൾ എന്ന നിലയിലാണ് ഫെയ്‌യുടെ വിനോദമേഖലയിലെ ജീവിതം ആരംഭിച്ചത്. അവൾ വളരെ ചെറുപ്പമാണെന്ന് കണ്ടെത്തിയപ്പോൾ *ഏൾ കരോൾ വാനിറ്റീസ്* എന്ന മ്യൂസിക്കൽ സിനിമയുടെ ഓഡിഷനിൽ പരാജയപ്പെട്ടു, തുടർന്ന് ബ്രോഡ്‌വേയിലേക്ക് മാറിയ അവർ *ജോർജ്ജ് വൈറ്റ്സ് സ്കാൻഡൽസ്* എന്ന ഷോയുടെ 1931 പതിപ്പിൽ ഒരു പ്രധാന വേഷം ചെയ്തു. ഈ സമയം, അവൾ തന്റെ സ്റ്റേജ് നാമം സ്വീകരിക്കുകയും റൂഡി വല്ലീയുടെ *ദി ഫ്ലീഷ്മാൻസ് യീസ്റ്റ് അവറിൽ* ആദ്യമായി റേഡിയോ പ്രേക്ഷകരിലേക്ക് എത്തുകയും ചെയ്തു.

## അവസാനകാലം
1952 ലെ യു.എസ്. പ്രസിഡന്റ് തിരഞ്ഞെടുപ്പിൽ അഡ്‌ലൈ സ്റ്റീവൻസന്റെയും 1964 ലെ യു.എസ്. പ്രസിഡന്റ് തിരഞ്ഞെടുപ്പിൽ ബാരി ഗോൾഡ്‌വാട്ടറിന്റെയും പ്രചാരണത്തെ അവർ പിന്തുണച്ചു.

ഫെയ്‌യും ഭർത്താവ് ഫിൽ ഹാരിസും അവരുടെ ജീവിതകാലം മുഴുവൻ വ്യക്തിഗതമായും ഒന്നിച്ചും വിവിധ പദ്ധതികളിലെ പ്രവർത്തനങ്ങൾ തുടർന്നു. 1974-ൽ, തന്റെ പഴയ ഫോക്‌സ് പങ്കാളിയായ ജോൺ പെയ്‌നുമായി (ജീൻ നെൽസണ് പകരം) ഗുഡ് ന്യൂസ് എന്ന മ്യൂസിക്കലിൻറെ പുനരുജ്ജീവനത്തിലൂടെ 43 വർഷത്തിനുശേഷം ബ്രോഡ്‌വേയിലേക്ക് മടങ്ങിയെത്തി. പിന്നീടുള്ള വർഷങ്ങളിൽ, ഫൈസർ ഫാർമസ്യൂട്ടിക്കൽസിന്റെ വക്താവായ അവർ സജീവമായ ഒരു മുതിർന്ന ജീവിതശൈലിയുടെ ഗുണങ്ങൾ പ്രോത്സാഹിപ്പിച്ചു. 1995-ൽ ഹാരിസിന്റെ മരണം വരെ ഫെയ്-ഹാരിസ് ദാമ്പത്യം 54 വർഷം നീണ്ടുനിന്നു. താൻ ഹാരിസിനെ വിവാഹം കഴിച്ചപ്പോൾ ഹോളിവുഡിലെ ഭൂരിഭാഗം വരേണ്യരും വിവാഹം ഏകദേശം ആറുമാസമേ നീണ്ടുനിൽക്കൂ എന്ന് പ്രവചിച്ചിരുന്നതായി ഒരു അഭിമുഖത്തിൽ ഫെയ് സമ്മതിച്ചിരുന്നു.

ഫിൽ ഹാരിസിന്റെ മരണത്തിന് മൂന്ന് വർഷത്തിന് ശേഷം, അവളുടെ 83-ാം ജന്മദിനത്തിന് നാല് ദിവസത്തിന് ശേഷം കാലിഫോർണിയയിലെ റാഞ്ചോ മിറേജിൽവച്ച് ആലിസ് ഫെയ് ഉദരത്തിൽ ബാധിച്ച കാൻസർ നിമിത്തം അന്തരിച്ചു.

## അവലംബം
നിക്കോപോൾ

**നിക്കോപോൾ** ( ; from ) ഉക്രെയ്നിന്റെ തെക്ക് ഭാഗത്തുള്ള നിക്കോപോൾ ജില്ലയിലെ ഒരു നഗരവും മുനിസിപ്പാലിറ്റിയുമാണ് (ഹ്രൊമഡ). ഡിനിപ്രോ നദിയുടെ വലത് കരയിൽ, ക്രൈവി റിഹ് നഗരത്തിൽ നിന്ന് ഏകദേശം 63 കിലോമീറ്റർ തെക്ക്-കിഴക്കും സപോരിജിയ നഗരത്തിൽ നിന്ന് ഏകദേശം 48 കിലോമീറ്റർ തെക്ക്-പടിഞ്ഞാറുമായി സ്ഥിതി ചെയ്യുന്ന ഈ നഗരത്തിലെ ജനസംഖ്യ 2022 ൽ കണക്കാക്കിയത് പ്രകാരം 105,160 ആണ്.

## അവലംബം

വർഗ്ഗം:ഉക്രൈനിലെ നഗരങ്ങൾ
ലിറ്റിൽ സിസ്റ്റർ തുയ്

1943-ൽ ചിത്രകാരൻ ട്രാൻ വാൻ കാൺ (ട്രാൻ വാൻ കാൻ) വരച്ച ഒരു എണ്ണച്ചായ ചിത്രമാണ് **ലിറ്റിൽ തൂയ്** എന്ന് വിളിക്കപ്പെടുന്ന **ലിറ്റിൽ സിസ്റ്റർ തുയ്** (എം തൈ). 20-ാം നൂറ്റാണ്ടിലെ വിയറ്റ്‌നാമിലെ സാധാരണ ഛായാചിത്രങ്ങളിൽ ഒന്നാണ് കാനിന്റെ ഏറ്റവും മികച്ച സൃഷ്ടികൾ. 2013-ൽ സോഷ്യലിസ്റ്റ് റിപ്പബ്ലിക് ഓഫ് വിയറ്റ്നാമിന്റെ പ്രധാനമന്ത്രി എൻഗുയാൻ ടൺ ഡോങ് ഈ ചിത്രം 'ദേശീയ നിധി'യായി അംഗീകരിച്ചു.
## വിവരണം
ലിറ്റിൽ സിസ്റ്റർ തുയ്, ഒരു ചൂരൽ കസേരയിൽ, ചെറുതായി ചരിഞ്ഞ്, കൈകൾ കൂട്ടിചേർത്ത് ഇരിക്കുന്ന വെള്ള വസ്ത്രം ധരിച്ച 8 വയസ്സുള്ള ഒരു പെൺകുട്ടിയുടെ ഛായാചിത്രമാണ്. അവൾ അൽപ്പം ലജ്ജയുള്ളവളാണെന്നാണ് അവളുടെ ഗൗരവം സൂചിപ്പിക്കുന്നത്. അവൾക്ക് ചെറിയ മുടിയും തിളങ്ങുന്ന കണ്ണുകളും നിഷ്കളങ്കമായ മുഖവുമുണ്ട്. ചിത്രത്തിലെ പെൺകുട്ടി 1935-ൽ ജനിച്ച ൻഗുയെൻ മിൻ തുയ് ട്രാൻ വാൻ കാനിന്റെ മരുമകളാണ്.

## ചരിത്രം
ഇരുപതാം നൂറ്റാണ്ടിന്റെ തുടക്കത്തിൽ വിയറ്റ്നാമീസ് ചിത്രകലയുടെ മുൻനിര പ്രതിനിധികളിൽ ഒരാളാണ് ട്രാൻ വാൻ കാൻ. 1937-ൽ എക്കോൾ ഡെസ് ബ്യൂക്‌സ് ആർട്‌സ് ഡി എൽ ഇൻഡോചൈനിൽ നിന്ന് വാലിഡിക്‌റ്റോറിയനായി അദ്ദേഹം ബിരുദം നേടി. രണ്ടാം ലോകമഹായുദ്ധത്തിൽ, ഹനോയിയിലെ ഹാംഗ് കോട്ട് സ്‌ട്രീറ്റിൽ ഒരു ബന്ധുവിന്റെ കുടുംബത്തോടൊപ്പമാണ് അദ്ദേഹം പലപ്പോഴും താമസിച്ചിരുന്നത്. മിൻ തുയ് തന്റെ കുടുംബത്തിലെ തന്റെ പ്രിയപ്പെട്ട മരുമകളാണ്. അതിനാൽ 1943-ൽ അദ്ദേഹം തന്റെ മരുമകളുടെ ഒരു ഛായാചിത്രം വരച്ചു.

ഒന്നാം ഇന്തോചൈന യുദ്ധത്തിൽ ഫ്രഞ്ച് സൈന്യം ഹനോയി പിടിച്ചടക്കാൻ മടങ്ങിയപ്പോൾ, തൂയിയുടെ കുടുംബം പെയിന്റിംഗ് എടുക്കാതെ ഒഴിഞ്ഞുമാറി. തിരിച്ചെത്തിയപ്പോഴേക്കും പെയിന്റിംഗ് മോഷണം പോയിരുന്നു. ഒരു ബാർബറുടെ വീട്ടിൽ ലിറ്റിൽ സിസ്റ്റർ തൂയിയെ കണ്ടെത്തിയ ഒരു ആർട്ട് ഡീലറിൽ നിന്ന് കുടുംബം പെയിന്റിംഗ് വാങ്ങി. ഒടുവിൽ, ലിറ്റിൽ സിസ്റ്റർ തൂയിയെ വിയറ്റ്നാം നാഷണൽ മ്യൂസിയം ഓഫ് ഫൈൻ ആർട്സിലേക്ക് ട്രാൻസ് വാൻ കാൻ നൽകി. 8 വയസ്സുള്ള മിൻ തുയിയുടെ ഛായാചിത്രത്തിന് പുറമേ, 24 വയസ്സുള്ളപ്പോൾ ട്രാൻ വാൻ കാനിന്റെ മറ്റൊരു ചിത്രവും ഉണ്ടായിരുന്നു.

60 വർഷത്തിലേറെയായി, പെയിന്റിംഗ് ജീർണതയിലേക്ക് വീഴാൻ തുടങ്ങി. 2003-ൽ ലിറ്റിൽ സിസ്റ്റർ തുയിയെ വിദേശത്ത് പുനരുദ്ധാരണത്തിനും സംരക്ഷണത്തിനുമായി നിർദ്ദേശിക്കപ്പെട്ടു.  എന്നിരുന്നാലും, വിയറ്റ്നാമിലെ സാംസ്കാരിക, കായിക, ടൂറിസം മന്ത്രാലയം ഈ നിർദ്ദേശം അംഗീകരിച്ചില്ല. ഒരു വർഷത്തിനുശേഷം, വിയറ്റ്‌നാം നാഷണൽ മ്യൂസിയം ഓഫ് ഫൈൻ ആർട്‌സിലെ ലിറ്റിൽ സിസ്റ്റർ തുയിയുടെ പുനരുദ്ധാരണത്തിന്റെ ഉത്തരവാദിത്തം ഓസ്‌ട്രേലിയൻ പെയിന്റിംഗ് കൺസർവേറ്റർ കരോലിൻ ഫ്രൈ ഏറ്റെടുത്തു. അവരുടെ വിലയിരുത്തൽ അനുസരിച്ച്, പുനരുദ്ധാരണത്തിനു ശേഷം, ഏകദേശം 20 വർഷത്തേക്ക് പെയിന്റിംഗ് നിലനിൽക്കും. 2004 ജൂൺ 28-ന് വിയറ്റ്‌നാം നാഷണൽ മ്യൂസിയം ഓഫ് ഫൈൻ ആർട്‌സിന് ഈ ചിത്രം ഔദ്യോഗികമായി കൈമാറി.

## അവലോകനങ്ങൾ
ഇരുപതാം നൂറ്റാണ്ടിലെ വിയറ്റ്നാമീസ് കലയിലെ ഏറ്റവും വിജയകരമായ പോർട്രെയ്റ്റ് പെയിന്റിംഗുകളിലൊന്നായി ലിറ്റിൽ സിസ്റ്റർ തുയ് കണക്കാക്കപ്പെടുന്നു. കലാ നിരൂപകൻ തായ് ബാ വാൻ പറയുന്നതനുസരിച്ച്, 1940-കളിൽ വിയറ്റ്നാമിലെ പാശ്ചാത്യവൽക്കരണ പ്രക്രിയയ്ക്ക് കലാകാരൻ സാക്ഷ്യം വഹിച്ചപ്പോൾ ലിറ്റിൽ സിസ്റ്റർ തൂയ് ട്രാൻ വാൻ കാനിന്റെ ആന്തരിക ലോകത്തെ പ്രതിഫലിപ്പിക്കുന്നു.യൗവനയുക്തയായ പെൺകുട്ടിയുടെ മുഖമാണ് ചിത്രത്തിൽ വരച്ചിരിക്കുന്നത്. 

ബ്രിട്ടീഷുകാരനായ പോൾ സെറ്റർ ലിറ്റിൽ സിസ്റ്റർ തുയ്യിൽ നിന്ന് പ്രചോദനം ഉൾക്കൊണ്ട് ലിറ്റിൽ തൂയ്‌സ് മിനുറ്റ് (ഖുക് മിനുറ്റ് ദാൻ ചോ എം തൂയ്) എന്ന ഗാനം രചിച്ചു.

## അവലംബം


## ഗ്രന്ഥസൂചിക
* 
* 

## External links

* 
* 

വർഗ്ഗം:സ്ത്രീകളുടെ ചിത്രങ്ങൾ
യശോദ പാലയാട്

1960-കളിലും 70-കളിലും മലയാള ചലച്ചിത്ര രംഗത്ത് പ്രവർത്തിച്ചിരുന്ന  ഒരു  പിന്നണി ഗായികയും നടിയുമായിരുന്നു **യശോദ പാലയാട്**. 

## വ്യക്തിജീവിതവും തൊഴിലും
പരേതനായ പി വി കൃഷ്ണൻ വൈദ്യരുടെയും പരേതയായ അമ്മു അമ്മയുടെയും മകളായി 1946 ലാണ് യശോദ ജനിച്ചത്. പത്താം വയസ്സിൽ *ചൊകചൊകാ ചൊകന്നൊരു ചെങ്കൊടി* എന്ന ഗാനത്തിലൂടെയാണ് നാടകങ്ങളിലൂടെ തന്റെ ആലാപന ജീവിതം ആരംഭിച്ചത്. കൂടാതെ മാപ്പിളപ്പാട്ടും അവതരിപ്പിച്ചു. കലാനിലയം, കെപിഎസി നാടകങ്ങളിലെ സജീവ നടിയും ഗായികയുമായിരുന്നു. 

1962-ൽ, വി. ദക്ഷിണാമൂർത്തി സംവിധാനം നിർവ്വഹിച്ച പളുങ്കുപാത്രം എന്ന ചിത്രത്തിലൂടെയാണ് അവർ ആദ്യമായി പാടുന്നത്. പിന്നീട് കോളേജ് ഗേൾ, മിസ്റ്റർ സുന്ദരി, *ഗന്ധർവ്വം* തുടങ്ങി നിരവധി മലയാള സിനിമകൾക്ക് വേണ്ടി പാടിയിട്ടുണ്ട്. കെ.ജെ.യേശുദാസ്, പി.ജയചന്ദ്രൻ, കെ.പി.ബ്രഹ്മാനന്ദൻ തുടങ്ങി നിരവധി പേർക്കൊപ്പം അവർ പാടിയിട്ടുണ്ട്. പ്രേം നസീർ, ഷീല എന്നിവർക്കൊപ്പം 1965 ൽ തങ്കക്കുടം എന്ന ചിത്രത്തിലും അഭിനയിച്ചു. 

കേരള സംഗീത നാടക അക്കാദമിയുടെ ഗുരു പൂജാ അവാർഡ്, മാപ്പിള കലാ അക്കാദമി അവാർഡ്, അബുദാബി ഇന്ത്യൻ സോഷ്യൽ സെന്റർ അവാർഡ് എന്നിവ സംഗീത നാടക രംഗത്തെ സംഭാവനകൾക്ക് ലഭിച്ചിട്ടുണ്ട്. 

ഇല്ലിക്കൽ രാഘവനെ വിവാഹം കഴിച്ച യശോദയ്ക്ക് രണ്ട് പെൺമക്കളും ഒരു മകനുമുണ്ട്. പിന്നണി ഗായിക ശ്രേയ രാഘവ് അവരുടെ ഇളയ മകളാണ്.  2014 ഓഗസ്റ്റ് 26-ന് 68  ആം വയസ്സിൽ അന്തരിച്ചു.

## ഇതും കാണുക

* കേരള സംഗീത നാടക അക്കാദമി
* കെ.പി.എ.സി

## അവലംബം

വർഗ്ഗം:മലയാളചലച്ചിത്രപിന്നണിഗായകർ
ഡൈനിപ്പർ

**ഡൈനിപ്പർ** () or **Dnipro** () യൂറോപ്പിലെ പ്രധാന അതിർത്തി കടന്നുള്ള നദികളിലൊന്നാണ്. റഷ്യയിലെ സ്മോലെൻസ്കി നഗരത്തിനുസമീപത്തെ വാൽഡായി കുന്നുകളിൽ നിന്ന് ഉത്ഭവിച്ച് ബെലാറസ്, ഉക്രെയ്ൻ എന്നിവിടങ്ങളിലൂടെ ഒഴുകി ഇത് കരിങ്കടലിലേക്ക് പതിക്കുന്നു. ഉക്രെയ്നിലെയും ബെലാറസിലെയും ഏറ്റവും നീളമേറിയ നദിയും വോൾഗ, ഡാന്യൂബ്, യുറാൽ നദികൾക്ക് ശേഷം യൂറോപ്പിലെ നാലാമത്തെ നീളമേറിയ നദിയുമാണ് ഇത്. ഏകദേശം 2,200 കിലോമീറ്റർ (1,400 മൈൽ) നീളമുള്ള ഇതിന് 504,000 ചതുരശ്ര കിലോമീറ്റർ (195,000 ചതുരശ്ര മൈൽ) വിസ്തൃതിയുള്ള നീർത്തടമുണ്ട്.

## അവലംബം


വർഗ്ഗം:യൂറോപ്പിലെ അന്താരാഷ്ട്ര നദികൾ
വർഗ്ഗം:റഷ്യയിലെ നദികൾ
വർഗ്ഗം:ഉക്രൈനിലെ നദികൾ
ഡൊനെറ്റ്സ്ക് പീപ്പിൾസ് റിപ്പബ്ലിക്

**ഡൊനെറ്റ്സ്ക് പീപ്പിൾസ് റിപ്പബ്ലിക്** കിഴക്കൻ ഉക്രെയ്നിലെ റഷ്യയുടെ പിന്തുണയുള്ള വിഘടനവാദികൾ സൃഷ്ടിച്ച ഒരു തർക്ക പ്രദേശമാണ്. തുടക്കത്തിൽ ഉക്രൈനിൽനിന്ന് ഒരു വേർപിരിഞ്ഞ സംസ്ഥാനമായിരുന്ന (2014-2022) ഇത് പിന്നീട് റഷ്യയുമായി കൂട്ടിച്ചേർക്കപ്പെട്ടു (2022-ഇതുവരെ). DPR ഉക്രെയ്നിലെ ഡൊനെറ്റ്സ്ക് ഒബ്ലാസ്റ്റ് ആയി ഇത് അവകാശപ്പെടുന്നു. ഡൊനെറ്റ്സ്ക് നഗരം ഈ പ്രദേശത്തിന്റെ ഭരണകേന്ദ്രമാണ്.

2014 ഏപ്രിലിൽ ലുഹാൻസ്ക് പീപ്പിൾസ് റിപ്പബ്ലിക് (എൽപിആർ), റിപ്പബ്ലിക് ഓഫ് ക്രിമിയ (സെവസ്റ്റോപോൾ ഉൾപ്പെടെ) എന്നിവയ്ക്കൊപ്പം ഡിഗ്നിറ്റി വിപ്ലവത്തിനും പ്രദേശത്തെ റഷ്യൻ അനുകൂല അശാന്തിക്കും ശേഷം ഡിപിആർ ഉക്രെയ്നിൽ നിന്ന് സ്വാതന്ത്ര്യം പ്രഖ്യാപിച്ചു. ഇത് വിശാലമായ റുസ്സോ-ഉക്രേനിയൻ യുദ്ധത്തിന്റെ ഭാഗമായ ഡോൺബാസിൽ യുദ്ധത്തിന് തുടക്കംകുറിച്ചു. 2014 മാർച്ചിൽ ക്രിമിയയെ റഷ്യ കൈവശപ്പെടുത്തുകയും കൂട്ടിച്ചേർക്കുകയും ചെയ്ത സമയത്ത് ഡിപിആറും എൽപിആറും എട്ട് വർഷത്തിലേറെയായി തങ്ങളെ സ്വതന്ത്ര പരമാധികാര രാഷ്ട്രങ്ങളായി ചിത്രീകരിച്ചുകൊണ്ട് നിലനിന്നുവെങ്കിലും അവർക്ക് തുഛമായ അന്താരാഷ്ട്ര അംഗീകാരം മാത്രമാണ് ലഭിച്ചത്. ഡിപിആറിനെയും എൽപിആറിനെയും ഉക്രെയ്ൻ റഷ്യയുടെ പാവ രാഷ്ട്രങ്ങളായും തീവ്രവാദ സംഘടനകളായുമാണ് കണക്കാക്കുന്നത്.

## അവലംബം


## കുറിപ്പുകൾ
നോവോറോസിയ (കോൺഫെഡറേഷൻ)

**നോവോറോസിയ** അല്ലെങ്കിൽ **ന്യൂ റഷ്യ,** (, ; , [novoroˈsijɐ]) യൂണിയൻ ഓഫ് പീപ്പിൾസ് റിപ്പബ്ലിക്കുകൾ (; , [soˈjuz nɐˈrodnɪx resˈpublik]) എന്നും അറിയപ്പെടുന്ന, കിഴക്കൻ ഉക്രെയ്നിലെ സ്വയം പ്രഖ്യാപിത ഡൊനെറ്റ്സ്ക് പീപ്പിൾസ് റിപ്പബ്ലിക് (ഡിപിആർ), ലുഹാൻസ്ക് പീപ്പിൾസ് റിപ്പബ്ലിക് (എൽപിആർ) എന്നിവയുടെ ഒരു കോൺഫെഡറേഷനായിരുന്നു. ഇവ രണ്ടും റഷ്യൻ അനുകൂല വിഘടനവാദികളുടെ നിയന്ത്രണത്തിലാണ്. 

## അവലംബം
കാതറിൻ ഡെന്യൂവ്

**കാതറിൻ ഫാബിയെൻ ഡോർലിയക്** (ജനനം 22 ഒക്ടോബർ 1943) പ്രൊഫഷണലായി കാതറിൻ ഡെന്യൂവ് (, , ), എന്നറിയപ്പെടുന്ന ഒരു ഫ്രഞ്ച് നടിയും കൂടാതെ ഒരു സാന്ദർഭിക ഗായികയുമാണ്. ഒരു മോഡലും നിർമ്മാതാവും, യൂറോപ്പിലെ ഏറ്റവും മികച്ച നടിമാരിൽ ഒരാളുമായി കാതറിൻ ഡെന്യൂവ് കണക്കാക്കപ്പെടുന്നു.

## അവലംബം
വിർജീനിയ ബ്രൂസ്

**വിർജീനിയ ബ്രൂസ്** (ജനനം: ഹെലൻ വിർജീനിയ ബ്രിഗ്സ്; സെപ്റ്റംബർ 29, 1910 - ഫെബ്രുവരി 24, 1982) ഒരു അമേരിക്കൻ അഭിനേത്രിയും ഗായികയുമായിരുന്നു.

## ജീവിതരേഖ
മിനസോട്ടയിലെ മിനിയാപൊളിസിലാണ് ബ്രൂസ് ജനിച്ചത്. ഒരു ശിശുവായിരിക്കുമ്പോൾ അവൾ മാതാപിതാക്കളായ എറിൽ, മാർഗരറ്റ് ബ്രിഗ്സ് എന്നിവരോടൊപ്പം നോർത്ത് ഡക്കോട്ടയിലെ ഫാർഗോയിലേക്ക് താമസം മാറി. 421 14-ആം സ്ട്രീറ്റ് സൗത്തിൽ ബ്രിഗ്സ് കുടുംബം താമസിച്ചിരുന്നതായി ഫാർഗോ നഗര ഡയറക്ടറിയിലെ രേഖകൾ പറയുന്നു. 1928-ൽ വിർജീനിയ ഫാർഗോ സെൻട്രൽ ഹൈസ്‌കൂളിൽ നിന്ന് ബിരുദം നേടിയ ശേഷം ലോസ് ഏഞ്ചൽസിലെ കാലിഫോർണിയ സർവകലാശാലയിൽ ചേരാൻ ഉദ്ദേശിച്ച് കുടുംബത്തോടൊപ്പം ലോസ് ഏഞ്ചൽസിലേക്ക് താമസം മാറ്റുകയും ചലച്ചിത്ര സംബന്ധമായ ജോലി തേടി അയക്കപ്പെടുകയും ചെയ്തു.

## കരിയർ
വിർജീനിയ ബ്രൂസിന്റെ ആദ്യ ചലച്ചിത്ര വേഷം പാരാമൗണ്ട് പിക്ചേർസിൻറെ ഒരു എക്ട്രാ നടിയായി 1929-ൽ *വൈ ബ്രിംഗ് ദാറ്റ് അപ്?* എന്നചിത്രത്തിൽ പ്രത്യക്ഷപ്പെട്ടതായിരുന്നു. അതിനുശേഷം 1930-ൽ, സീഗ്ഫെൽഡ് തിയേറ്ററിലെ മ്യൂസിക്കൽ *സ്മൈൽസിൽ* അവർ ബ്രോഡ്‌വേയിൽ പ്രത്യക്ഷപ്പെടുകയും തുടർന്ന് 1931-ൽ ബ്രോഡ്‌വേ നിർമ്മാണമായി *അമേരിക്കാസ് സ്വീറ്റ്ഹാർട്ട്* എന്ന മ്യൂസിക്കലിൽ അഭിനയിക്കുകയും ചെയ്തു.

1932-ൽ ഹോളിവുഡിലേക്ക് മടങ്ങിയെത്തിയ ബ്രൂസ്, അവിടെ ആഗസ്റ്റ് ആദ്യം മെട്രോ-ഗോൾഡ്വിൻ-മേയറുടെ വാൾട്ടർ ഹസ്റ്റൺ അഭിനയിച്ച *കോംഗോ* എന്ന സിനിമയിലെ അഭിനേതാവായി. ആ പ്രോജക്റ്റിന്റെ നിർമ്മാണ വേളയിൽ, ഓഗസ്റ്റ് 10-ന്, അടുത്തിടെ ഡൗൺസ്റ്റയേർസ് എന്ന ചിത്രത്തിൽ ഒരുമിച്ച് അഭിനയിച്ച ജോൺ ഗിൽബെർട്ടിനെ (അവളുടെ ആദ്യത്തെ, അയാളുടെ നാലാമത്തെ) വിവാഹം കഴിച്ചു.

## അവലംബം

വർഗ്ഗം:1910-ൽ ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ക്ലെയർ ഡോഡ്

**ക്ലെയർ ഡോഡ്** (ജനനം ഡൊറോത്തി ആർലീൻ ഡോഡ്; ഡിസംബർ 29, 1911 - നവംബർ 23, 1973) ഒരു അമേരിക്കൻ ചലച്ചിത്ര നടിയായിരുന്നു.

## ജീവിതരേഖ
1911 ഡിസംബർ 29-ന് ഐയവയിലെ ബാക്‌സ്റ്ററിൽ ജാസ്‌പർ കൗണ്ടിയിലെ ആദ്യകാല പയനിയർമാരിലെ ഒരു കർഷകനായ വാൾട്ടർ വില്ലാർഡ് ഡോഡിന്റെയും അദ്ദേഹത്തിൻ ഭാര്യയും ബാക്‌സ്റ്റർ പോസ്റ്റ്‌മാസ്റ്റർ പീറ്റർ ജെ കൂളിൻറെ മകളുമായിരുന്ന എഥൽ വിയോള (മുമ്പ് കൂൾ) ഡോഡിന്റെയും മകളായി ഡൊറോത്തി ആർലീൻ ഡോഡ് ജനിച്ചു. മാതാപിതാക്കൾ 1911 ജൂൺ 28-ന് വിവാഹം കഴിച്ചു. ബാല്യകാലത്ത് കുടുംബം ഡെൻവർ, കൻസാസ് സിറ്റി, ഫീനിക്സ്, സെന്റ് ലൂയിസ്, മൊണ്ടാനയിലെ മിസ്സൗള എന്നിവിടങ്ങളിൽ ഇടയ്ക്കിടെ മാറിത്താമസിച്ചു. അവളുടെ മാതാപിതാക്കൾ മൊണ്ടാനയിൽവച്ച് വേർപിരിഞ്ഞു. 1927-ൽ കാലിഫോർണിയയിലേക്ക് പോയ യുവതിയായ ഡൊറോത്തി അവിടെ ലോസ് ഏഞ്ചൽസിൽ മോഡലായി ജോലി ചെയ്യുകയും ചെറിയ ചലച്ചിത്ര വേഷങ്ങൾക്കായി ഓഡിഷൻ നടത്തുകയും ചെയ്തു.

## അവലംബ
സൈബീരിയൻ ഹസ്കി

**സൈബീരിയൻ ഹസ്കി** ഇടത്തരം വലിപ്പമുള്ള  ഒരു സ്ലെഡ് നായ ഇനമാണ്. സ്പിറ്റ്സ് ജനിതക കുടുംബത്തിൽ പെട്ടതാണ് ഈ ഇനം. പല നിറങ്ങളിലും അടയാളങ്ങളിലും വരുന്ന കട്ടി രോമവും നീല അല്ലെങ്കിൽ ബഹുവർണ്ണ കണ്ണുകളും നിവർന്നു നിൽക്കുന്ന ത്രികോണാകൃതിയിലുള്ള ചെവികളും ഇവക്കുണ്ട്. വടക്കുകിഴക്കൻ ഏഷ്യയിൽ നിന്നാണ് സൈബീരിയൻ ഹസ്കീ ​​ഉത്ഭവിച്ചത്. സൈബീരിയയിലെ ചുക്കി ജനതയാണ് സ്ലെഡ് വലിക്കുന്നതിനും കവലിനുമായി ഇവയെ വളർത്തിയത്. ഇവർ സജീവവും ഊർജ്ജസ്വലവും പ്രതിരോധശേഷിയുള്ളതുമായ ഇനമാണ്. സൈബീരിയൻ ആർട്ടിക്കിലെ അതിശൈത്യവും പരുഷവുമായ അന്തരീക്ഷത്തിലാണ് ഇവരുടെ പൂർവ്വികർ ജീവിച്ചിരുന്നത്.

റഷ്യൻ രോമവ്യാപാരിയായ വില്യം ഗൂസാക്ക്, നോം ഗോൾഡ് റഷിന്റെ സമയത്ത് അലാസ്കയിലെ നോമിലേക്ക് അവരെ പരിചയപ്പെടുത്തി. തുടക്കത്തിൽ ഖനികളിൽ ജോലി ചെയ്യാനും കടന്നുപോകാൻ കഴിയാത്ത ഭൂപ്രദേശങ്ങളിലൂടെയുള്ള പര്യവേഷണങ്ങൾക്കുമായി സ്ലെഡ് നായ്ക്കളായി പോകാനും ഉപയോഗപ്പെടുത്തി. ഇന്ന് സൈബീരിയൻ ഹസ്‌കിയെ സാധാരണയായി വീട്ടിലെ വളർത്തുമൃഗമായാണ് വളർത്തുന്നത്. എന്നിരുന്നാലും മത്സരാധിഷ്ഠിതവും വിനോദതിനുമായി അവയെ ഇപ്പോഴും സ്ലെഡ് നായ്ക്കളായി ഉപയോഗിക്കുന്നു.

## അവലംബം

വർഗ്ഗം:നായ ജനുസ്സുകൾ
വർഗ്ഗം:നായകൾ - അപൂർണ്ണലേഖനങ്ങൾ
സുബ് തും പ്രായേസീദിയം

**അങ്ങയുടെ സംരക്ഷണത്തിൻ കീഴേ** (    ;    ) ഒരു ക്രിസ്ത്യൻ ഗീതവും പ്രാർത്ഥനയുമാണ്. അറിയപ്പെടുന്നതിൽ വച്ച് ഏറ്റവും പഴക്കമുള്ള മരിയൻ പ്രാർത്ഥനയും മറിയത്തെ ദൈവമാതാവ് എന്ന വിശേഷിപ്പിക്കുന്ന, കയ്യെഴുത്തു പ്രതികളിൽ സംരക്ഷിക്കപ്പെട്ടിട്ടുള്ള ഏറ്റവും പഴയ ഗീതവുമാണ് ഇത്. കത്തോലിക്കാ സഭ, ഈസ്റ്റേൺ ഓർത്തഡോക്സ് ചർച്ച്, ഓറിയന്റൽ ഓർത്തഡോക്സ് ചർച്ച് എന്നിവയ്ക്കിടയിൽ പ്രചാരത്തിലുള്ളതും, എ.ഡി. മൂന്നാം നൂറ്റാണ്ടിൽ വിരചിതവുമായ പ്രാർത്ഥനയാണിത്.

**പ്രാർത്ഥനയുടെ തർജ്ജുമ**

*"**ഓ ദൈവമാതാവേ, ഇതാ അങ്ങേ കാരുണ്യത്തിൽ കീഴേ ഞങ്ങൾ അഭയം തേടുന്നു. ഓ നിർമ്മലയും, പരിശുദ്ധയുമായ കന്യകയേ, ഞങ്ങളുടെ ആവശ്യതകളിൽ ഞങ്ങളുടെ അപേക്ഷകൾ അവിടുന്ന് നിരസിക്കരുതേ. വിശിഷ്യ തിന്മയിൽ നിന്നും ഞങ്ങളെ നിത്യം കാക്കേണമേ."*

ചില ലത്തീൻ പ്രതികളിൽ ഇതിനൊപ്പം ക്ലെയർവോക്സിലെ വി. ബർണാർഡ് രചിച്ചതായി പറയപ്പെടുന്ന ചില വാക്യങ്ങൾ കൂടി കാണുന്നു:

" *ഞങ്ങളുടെ നാഥേ, ഞങ്ങളുടെ മധ്യസ്ഥയേ, ഞങ്ങളുടെ അഭിഭാഷകയേ, അങ്ങേ പുത്രനുമായി ഞങ്ങളേ രമ്യതപ്പെടുത്തുക, അങ്ങേ പുത്രനോട് ഞങ്ങൾക്കു വേണ്ടി ശുപാർശ ചെയ്യുക, അങ്ങേ പുത്രന്റെ മുന്നിൽ  ഞങ്ങളെ പ്രതിനിധീകരിക്കുക.*"
ദ ജിപ്സി ഗേൾ

1628-1630 കാലഘട്ടത്തിൽ വരച്ചതും ഇപ്പോൾ പാരീസിലെ ലൂവ്രെ മ്യൂസിയത്തിൽ ഉള്ളതുമായ ഡച്ച് സുവർണ്ണകാല ചിത്രകാരനായ ഫ്രാൻസ് ഹാൽസ് വരച്ച ഓയിൽ-വുഡ് പെയിന്റിംഗാണ് **ജിപ്സി ഗേൾ** (ചിലപ്പോൾ തെറ്റായി മല്ലെ ബാബെ എന്ന് വിളിക്കപ്പെടുന്നു). മുഖഭാവത്തെയും അസാധാരണമായ വസ്ത്രധാരണത്തെയും കുറിച്ചുള്ള പഠനമായ ട്രോണിയാണ് ഈ ചിത്രം. ഹാൾസിന്റെ കാലത്തും അദ്ദേഹത്തിന്റെ സ്ഥലത്തും സ്തനങ്ങൾക്കിടയിലുള്ള വിടവിന്റെ പ്രദർശനം പൊതുസ്ഥലത്ത് കാണുന്ന വസ്ത്രധാരണത്തിന്റെ ഒരു പൊതു സവിശേഷതയായിരുന്നില്ല .

## പെയിന്റിംഗ്
1910-ൽ ഹോഫ്‌സ്റ്റെഡ് ഡി ഗ്രൂട്ട് ആണ് ഈ പെയിന്റിംഗ് കാറ്റലോഗ് ചെയ്തത്.  ചിരിക്കുന്ന ജിപ്‌സി പെൺകുട്ടിയുടെ ഏതാണ്ട് പൂർണ്ണ മുഖം താഴേക്ക് നോക്കുന്നു. വലതുവശത്ത്, അവരുടെ തവിട്ടുനിറത്തിലുള്ള മുടി അവരുടെ തോളിൽ വീഴുന്നു, അവരുടെ സ്തനങ്ങൾ തുറന്നുകാട്ടുന്ന ഒരു വെളുത്ത കെമിസിന് മുകളിൽ അവൾ ചുവന്ന ബോഡിസ് ധരിച്ചിരിക്കുന്നു. "

ഈ പെയിന്റിംഗിലെ സിറ്ററിന്റെ വസ്ത്രധാരണം ഹാൽസിന്റെ മറ്റ് രണ്ട് പെയിന്റിംഗുകൾക്ക് സമാനമാണെന്ന് ഹോഫ്‌സ്റ്റെഡ് ഡി ഗ്രൂട്ട് ശ്രദ്ധിച്ചു. കൂടാതെ അദ്ദേഹം അവയെ ഇതിന്റെ ഇരുവശത്തും ഉൾപ്പെടുത്തി (കാറ്റലോഗ് നമ്പറുകൾ 118 ഉം 120 ഉം). 1782-ൽ ഒരു പാരീസ് വിൽപ്പനയിലാണ് ഈ പെയിന്റിംഗ് ആദ്യമായി രേഖപ്പെടുത്തിയത്. അതിന് ശേഷമുള്ള എല്ലാ ഫ്രാൻസ് ഹാൾസ് കാറ്റലോഗും അവളെ ഉൾക്കൊള്ളുന്നു. 1962-ലെ പ്രദർശന കാറ്റലോഗിൽ, #23-ലെ ഈ പെയിന്റിംഗിന്റെ എൻട്രി പറയുന്നത് ഒരു റേക്കിംഗ് ലൈറ്റിൽ ഒരിക്കൽ അവളുടെ സ്തനങ്ങളുടെ ഇരുവശത്തും ഡയഗണൽ സ്‌ട്രോക്കുകൾ വരച്ചിരുന്നതായി കാണാം. അവളുടെ കഴുത്തു താഴ്‌ത്തി മുറിച്ച കുപ്പായം ഹാൽസ് ആദ്യം  അവളെ ധൈര്യം കുറഞ്ഞവളാക്കിയെന്ന് സൂചിപ്പിക്കുന്നു. ഹാൽസ് സാധാരണയായി തന്റെ ചിത്രങ്ങൾ ഒറ്റയടിക്ക് wet-on-wet രീതിയിൽ വരയ്ക്കുന്നതിനാൽ, ജോലി ചെയ്യുന്നതിനിടയിൽ കണ്ടെത്തിയ അത്തരം തെളിവുകൾ, ഒരുപക്ഷേ, ഒരു അശ്ലീല സ്ത്രീയുടെ ഛായാചിത്രം നിർമ്മിക്കാൻ ഹാൽസിന്റെ ഒരു പ്രത്യേക സംവരണത്തിന്റെ തെളിവായിരിക്കാം, അദ്ദേഹത്തിന്റെ കാലത്ത് ഇത് ഒരു സാധാരണ വിഷയമായിരുന്നു. 

## ഗാനം
ജിപ്‌സി ഗേൾ സമീപകാല അന്താരാഷ്ട്ര എക്‌സിബിഷനുകളിലൊന്നും ഉണ്ടായിരുന്നില്ല, 1962-ൽ ഫ്രാൻസ് ഹാൽസ് മ്യൂസിയത്തിൽ നടന്ന ഫ്രാൻസ് ഹാൽസ് എക്‌സിബിഷനുവേണ്ടിയാണ് ജിപ്‌സി ഗേൾ അവസാനമായി നൽകിയത്. അവിടെ ഹാർലെം ഗായകനും ഗാനരചയിതാവുമായ ലെന്നാർട്ട് നിജിക്ക് അവളെക്കുറിച്ച് ഒരു ഗാനം എഴുതാൻ പ്രേരിപ്പിച്ചു. അതിനെ അദ്ദേഹം മല്ലേ ബാബ് എന്ന് വിളിച്ചു. അതേ പ്രദർശനത്തിലെ മറ്റൊരു പെയിന്റിംഗിന്റെ പേരിലാണ് ഈ ചിത്രം തെറ്റിദ്ധരിപ്പിക്കുന്നത്. പെൺകുട്ടിയുടെ കാമവും ഊർജ്ജസ്വലവുമായ ലൈംഗികതയെ ഈ ഗാനം ആഘോഷിക്കുന്നു. 1975-ൽ റോബ് ഡി നിജിന്റെ ഡച്ച് ഹിറ്റായി മാറിയ ഈ ഗാനം വ്യത്യസ്ത കലാകാരന്മാരുടെ പതിപ്പുകളിൽ ഇപ്പോഴും വളരെ ജനപ്രിയമാണ്. ഇക്കാരണത്താൽ ഇന്ന് ഈ പെയിന്റിംഗ് ചിലപ്പോൾ മല്ലെ ബാബ് എന്നും അറിയപ്പെടുന്നു. ആർക്കൈവുകളിൽ പേരൊന്നും കണ്ടെത്തിയിട്ടില്ല, എന്നാൽ വിവിധ കലാചരിത്രകാരന്മാർ അവൾ ഒരു വേശ്യയാണെന്ന് അനുമാനിച്ചു. മോഡൽ ഒരു ജിപ്‌സിയാണെന്ന് അനുമാനിക്കാൻ യഥാർത്ഥ കാരണങ്ങളൊന്നുമില്ല.

സമാനമായ കെമിസുകൾ ധരിച്ച ഹാൽസ് വരച്ച പെൺകുട്ടികൾ:

File: Hals, Frans - Singing Girl - 1626-30.jpg|HdG cat. nr. 118: *[[Singing Girl by Hals]]*, with a buttoned-up chemise under a green tunic
File: After Frans Hals - portrait of a girl facing right - KdK 80.jpg|HdG cat. nr. 120:*[[Portrait of a girl facing right]]*, with a delicate transparent chemise worn over a darker under garment.


## അവലംബം

## External links

*Information in the Web Gallery of Art

വർഗ്ഗം:സ്ത്രീകളുടെ ചിത്രങ്ങൾ
അയോഡിൻ ടിഞ്ചർ

**അയോഡിൻ ടിഞ്ചർ** ഒരു അണുനാശിനിയാണ്. സാധാരണയായി 2 മുതൽ 7% വരെ അയഡിൻ, പൊട്ടാസ്യം അയഡൈഡ് അല്ലെങ്കിൽ സോഡിയം അയോഡൈഡ് എന്നിവയ്‌ക്കൊപ്പം എത്തനോളിന്റെയും വെള്ളത്തിന്റെയും മിശ്രിതമാണ്. സാധാരണയായി അയോഡിൻ വെള്ളത്തിൽ ലയിക്കുന്നില്ല. എന്നാൽ പൊട്ടാസ്യം അയഡൈഡ് ചേർക്കുമ്പോൾ അയോഡിൻ അലിഞ്ഞു ചേരുന്നു. കൂടാതെ എത്തനോൾ അയോഡിൻ അലിഞ്ഞുചേരാൻ സഹായിക്കുന്നു. അയോഡിൻ ടിഞ്ചറിൽ ഏകദേശം തുല്യ അളവിൽ അയോഡൈഡും അയഡിനും ഉണ്ട്. ഇത് ചർമ്മ അണുനാശിനിയായും ജല അണുനാശിനിയായും ഉപയോഗിക്കാം. ചെറിയ മുറിവുകൾ, പൊള്ളൽ, പോറലുകൾ എന്നിവ അണുവിമുക്തമാക്കാൻ ഇത് ഉപയോഗിക്കുന്നു.

## ഇതും കാണുക

* പോവിഡോൺ-അയഡിൻ

## അവലംബം

## പുറത്തേക്കുള്ള കണ്ണികൾ

* Health Canada Drinking water quality See the section on: water away from home
വർഗ്ഗം:അണുനാശിനികൾ
ഹച്ചിക്കോ

**ഹച്ചിക്കോ** (നവംബർ 10, 1923 - മാർച്ച് 8, 1935) ഒരു അകിത നായയായിരുന്നു. അസാധാരണമായ വിശ്വസ്തതയ്ക്ക്  പ്രശസ്തനാണ്. ഉടമ മരിച്ചതിനുശേഷം വർഷങ്ങളോളം അവൻ വിശ്വസ്തനായ വളർത്തുമൃഗമായി തുടർന്നു.

## ജീവിതം
അകിത പ്രിഫെക്ചറിലെ ഓഡേറ്റ് നഗരത്തിനടുത്തുള്ള ഒരു ഫാമിലാണ് ഹച്ചിക്കോ ജനിച്ചത്. 1924-ൽ ടോക്കിയോ സർവകലാശാലയിലെ അഗ്രികൾച്ചറൽ ഡിപ്പാർട്ട്‌മെന്റിലെ പ്രൊഫസറായ ഹിഡെസാബുറോ യുനോ, സ്വർണ്ണ തവിട്ട് നിറത്തിലുള്ള അകിതയായ ഹാച്ചിക്കോയെ വളർത്തുമൃഗമായി സ്വീകരിച്ചു. ഉടമയുടെ ജീവിതകാലത്ത് അടുത്തുള്ള ഷിബുയ സ്‌റ്റേഷനിൽ ഓരോ ദിവസവും അവസാനം വരെ ഹച്ചിക്കോ അവരെ പിന്തുടർന്നിരുന്നു. 1925 മെയ് വരെ ഇരുവരും തങ്ങളുടെ ദിനചര്യകൾ പാലിച്ചു. പക്ഷെ ആ ദിവസം പ്രൊഫസർ യുനോ ട്രെയിൻ സ്റ്റേഷനിൽ തിരിച്ചെത്തിയില്ല. മസ്തിഷ്ക രക്തസ്രാവം മൂലം പ്രൊഫസർ മരിച്ചു. അടുത്ത ഒമ്പത് വർഷവും ഒമ്പത് മാസവും പതിനഞ്ച് ദിവസവും ഓരോ ദിവസവും ഹച്ചിക്കോ യുനോയുടെ തിരിച്ചുവരവിനായി കാത്തിരുന്നു. ട്രെയിൻ സ്‌റ്റേഷനിൽ എത്തേണ്ട കൃത്യസമയത്ത് അവൻ ഹാജരായി. മറ്റ് യാത്രക്കാർ ഹച്ചിക്കോ ഇപ്പോഴും പ്രത്യക്ഷപ്പെടുന്നത് ശ്രദ്ധിക്കാൻ തുടങ്ങുന്നു. എല്ലാ ദിവസവും ഉച്ചതിരിഞ്ഞ് ഹച്ചിക്കോയും പ്രൊഫസർ യുനോയും കണ്ടുമുട്ടുന്നത് പലരും കണ്ടിട്ടുണ്ട്. ആദ്യം സ്റ്റേഷനിൽ ജോലി ചെയ്യുന്ന ആളുകൾ നായയോട് അത്ര സൗഹൃദപരമായിരുന്നില്ല. എന്നാൽ ജപ്പാനിലെ ഒരു പ്രധാന പത്രത്തിൽ അവനെക്കുറിച്ച് ഒരു കഥ എഴുതിയതിനുശേഷം ധാരാളം ആളുകൾ ഹച്ചിക്കോക്ക് ട്രീറ്റുകളും ഭക്ഷണവും കൊണ്ടുവരാൻ തുടങ്ങി. 1935 മാർച്ച് 8-ന് ഷിബുയയിലെ ഒരു തെരുവിൽ ഹച്ചിക്കോയെ മരിച്ചതായി കണ്ടെത്തി.

## ജാപ്പനീസ് സംസ്കാരത്തിൽ

## അവലംബം

വർഗ്ഗം:Articles containing Japanese-language text
വർഗ്ഗം:Articles with 'species' microformats
വർഗ്ഗം:പ്രശസ്തരായ നായകൾ
തല്ലുമാല

ഖാലിദ് റഹ്മാൻ സംവിധാനം ചെയ്ത് ആഷിഖ് ഉസ്മാൻ നിർമ്മിച്ച് 2022-ൽ പുറത്തിറങ്ങിയ ഒരു ഇന്ത്യൻ മലയാളം ആക്ഷൻ ചിത്രമാണ് **തല്ലുമാല**.  മുഹ്സിൻ പരാരിയും അഷ്റഫ് ഹംസയും ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്. ടൊവിനോ തോമസ് , കല്യാണി പ്രിയദർശൻ ,ഷൈൻ ടോം ചാക്കോ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 

പ്രധാന ഫോട്ടോഗ്രാഫി 2021 ഒക്ടോബർ 12-ന് ആരംഭിച്ചു. 2022 ഓഗസ്റ്റ് 12-ന് ലോകമെമ്പാടും റിലീസ് ചെയ്ത ചിത്രം നിരൂപകരിൽ നിന്നും പ്രേക്ഷകരിൽ നിന്നും നല്ല അവലോകനങ്ങൾ നേടി. ഈ ചിത്രം ₹ 72 കോടി (US$9.0 മില്യൺ) നേടി , എക്കാലത്തെയും ഏറ്റവും ഉയർന്ന വരുമാനം നേടിയ ഒമ്പതാമത്തെ മലയാള ചിത്രമായി മാറുകയും 2022 -ലെ ഏറ്റവും കൂടുതൽ കളക്ഷൻ നേടിയ രണ്ടാമത്തെ മലയാളം ചിത്രമായി മാറുകയും ചെയ്തു.

## കഥാസംഗ്രഹം
വഴക്കുകളിലേക്ക് ആകർഷിക്കപ്പെടുന്ന, അശ്രദ്ധനായ ഒരു യുവാവ് ഒരു സ്റ്റാർ വ്ലോഗറുമായി പ്രണയത്തിലാകുന്നു, അവിടെ അവന്റെ മുഷ്ടിയുടെ ആഘാതം അവന്റെ പൂവണിയുന്ന ബന്ധത്തെ വിനാശകരമായി ബാധിക്കും.
## അഭിനേതാക്കൾ
* ടൊവിനോ തോമസ് - മണവാളൻ വസീം 
*ഷൈൻ ടോം ചാക്കോ -  എസ്ഐ റെജി മാത്യു 
*കല്യാണി പ്രിയദർശൻ - ഫാത്തിമ ബീവി
*ചെമ്പൻ വിനോദ് ജോസ് - ഒമേഗ ബാബു

## റിലീസ്
### തീയേറ്റർ
2022 ഓഗസ്റ്റ് 12 ന് തല്ലുമാല ലോകമെമ്പാടും തീയേറ്ററുകളിൽ റിലീസ് ചെയ്തു.

### ഹോം മീഡിയ
സാറ്റലൈറ്റ് അവകാശങ്ങൾ സൂര്യ ടിവിയും , ഡിജിറ്റൽ അവകാശങ്ങൾ   നെറ്റ്ഫ്ലിക്സിനും സ്വന്തമാക്കി. 2022 സെപ്തംബർ 11-ന് ചിത്രം നെറ്റ്ഫിൽക്സിൽ സ്ട്രീം ചെയ്യാൻ തുടങ്ങി.

## അവലംബം

വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
കത്തീറ്റർ

വൈദ്യശാസ്ത്രത്തിൽ രോഗങ്ങളെ ചികിത്സിക്കുന്നതിനോ ശസ്ത്രക്രിയ നടത്തുന്നതിനോ ശരീരത്തിൽ ചേർക്കാവുന്ന മെഡിക്കൽ ഗ്രേഡ് മെറ്റീരിയലുകളിൽ നിന്ന് നിർമ്മിച്ച ഒരു നേർത്ത ട്യൂബാന് **കത്തീറ്ററുകൾ**. ശരീരത്തിലേക്ക് ദ്രാവകങ്ങൾ നിക്ഷേപിക്കാനോ പുറത്തെടുക്കാനോ ഉപയോഗിന്നുന്നു. ഹൃദയം, യൂറോളജിക്കൽ, ഗ്യാസ്ട്രോഇന്റസ്റ്റൈനൽ, ന്യൂറോ വാസ്കുലർ, ഒഫ്താൽമിക് ആപ്ലിക്കേഷനുകൾക്കായി കത്തീറ്ററുകൾ ക്രമീകരിക്കാൻ കഴിയും. ഒരു കത്തീറ്റർ ചേർക്കുന്ന പ്രക്രിയ "കത്തീറ്ററൈസേഷൻ" ആണ്. മിക്ക ഉപയോഗങ്ങളിലും കത്തീറ്റർ എന്നത് നേർത്തതും വഴക്കമുള്ളതുമായ ഒരു ട്യൂബ് ("സോഫ്റ്റ്" കത്തീറ്റർ) ആണ്. എന്നിരുന്നാലും ആപ്ലിക്കേഷനെ ആശ്രയിച്ച് വ്യത്യസ്ത തലത്തിലുള്ള കാഠിന്യത്തിൽ കത്തീറ്ററുകൾ ലഭ്യമാണ്. ശരീരത്തിനുള്ളിൽ താൽക്കാലികമായോ ശാശ്വതമായോ അവശേഷിക്കുന്ന ഒരു കത്തീറ്ററിനെ "ഇൻ‌വെല്ലിംഗ് കത്തീറ്റർ" എന്ന് വിളിക്കാം. സ്ഥിരമായി ചേർത്ത കത്തീറ്ററിനെ "പെർംകാത്ത്" എന്ന് വിളിക്കാം.  മൂത്രമൊഴിക്കുന്നതിൽ പ്രശ്‌നമുണ്ടെങ്കിൽ അല്ലെങ്കിൽ നിയന്ത്രിക്കാൻ കഴിയുന്നില്ലെങ്കിൽ മൂത്രാശയത്തിൽ നിന്ന് മൂത്രം കളയാനും ശേഖരിക്കാനും യൂറിനറി കത്തീറ്റർ ഉപയോഗിക്കുന്നു.

വർഗ്ഗം:വൈദ്യശാസ്ത്ര ഉപകരണങ്ങൾ